Evropska unija : strana 2 : Južne vesti\nŠaljivo putovanje Evropom kroz performans niškog glumca\n13:38, 13. 5. 2020.\n"Davorin i Krejzi: Krejzi fakts o Evropi", deo je programa obeležavanja Nedelje Evrope, a zbog epidemije biće emitovan onlajn, danas, 13. maja, na Fejsbuk stranici EU info kutka. Reč je o performansu niškog glumca Davorina Dinića i njegove lutke Krejzi, u kome će govoriti o interesantnim podacima o prošlosti i sadašnjosti Evrope i zemljama članicama EU.\n12:10, 5. 2. 2020.\nDa bi se domogli posla i pristojnijeg života u nekoj od zemalja EU, stekli pravo na besplatno studiranje i stipendiranje u Bugarskoj, olakšice pri lečenju ili koristili brojne pogodnosti koje im pruža papir koji otvara vrata Evropske unije, sve više srpskih državljana pokušava da dođe do bugarskog pasoša. Veliku zainteresovanost za pasoš susedne zemlje zato što je po atraktivnosti daleko ispred srpskog, potvrđuje i Darko Anačkov, predsednik Bugarsko-srpskog centra u Vranju koji od nedavno ima i mogućnost pružanja konzulskih usluga.\n“Kreativna Evropa” spaja mlade džezere iz Niša, Sardinije i Albanije\n08:11, 25. 12. 2019.\nPo 10 mladih iz Niša, Sardinije i Tirane učiće i stvaraće džez muziku, a “diplomski rad” će im biti nastup na 3 muzička festivala, a jedan od njih je Nišvil, koji je i finansijer ovog projekta. Najveći trošak za ovaj interkulturalni džez program snosi Evropska unija, a odlukom Gradskog veća, priključio se i Grad Niš.\nO uslovima učešća u EU programima na predavanju u Leskovcu\n10:05, 26. 11. 2019.\nOni koji žele da se bliže upoznaju sa programima Evropske unije u okviru kojih se dobijaju i bespovratna sredstva ili da apliciraju sa konkretnim projektom, moći će to da urade na predavanju u Leskovcu koje se održava u sredu, 27. decembra od 11 sati u Visokoj poslovnoj školi strukovnih studija.\nSvi oni koji su zainteresovani da apliciraju za učešće u nekom EU programu, a nisu upoznati sa načinom i uslovima kako bi aplicirali konkretnim projektom, mogu da se informišu u četvrtak, 28. novembra od 11 sati u skupštinskoj sali u Vranju.\nSvi oni koji bi da čuju nešto o Erazmus+ programu, koji predviđa finansiranje projekata iz oblasti mladih, sporta i obrazovanja, moći će to učine u niškom hotelu “Tami residens”, 15. novembra.\nBabušnica kao mesto ženskog biznisa - od ajvara do šumske jagode\n13:20, 2. 11. 2019.\nOni koji žele da nauče da kvalitetno debatuju, a pritom su srednjoškolci ili studenti mogu da se prijave na konkurs do 3. novembra. Izabrani kandidati će pohađati radionice o veštini debatovanja, argumentaciji, javnom nastupu i Evropskoj uniji.\n12:44, 18. 10. 2019.\nEvropska priča o nasleđu pirotskog sela Gostuša - radionice izrade crepulja i pečenja hleba kao pre 7.000 godina, tradicionalne građevinske tehnike obnove objekata i druge aktivnosti, donele su Eleni Vasić Petrović i Fondaciji "Arhitekta Aleksandar Radović" nagradu Saveta Evrope. Selo na obroncima Stare planine čuveno je po svojim kućama prilikom čije gradnje nije korišćen vezivni materijal, a krovovi su od kamenih ploča. Projekat zaštite sela Gostuša je dobitnik nagrade Evropa Nostra i gran-prija EU za 2016.godinu.\nProizvodi iz prve ženske zadruge na jugu Srbije u Babušnici na trpezama zemalja EU\n16:53, 4. 10. 2019.\nAjvar, pinđur, ljutenica i razni džemovi iz Babušnice nalaze se na trpezama u Nemačkoj i u drugim zemljama EU, a organsko voće i povrće prerađuje se u pogonu ženske zadruge u selu Gorčinci kod Babušnice. Pogon i Udruženje Lužničke rukotvorine koje njime rukovodi, posetila je zamenica šefa Delegacije Evropske unije u Srbiji Mateja Norčič Štamcar, zajedno sa 19 zamenika i zamenica ambasadora Evropskih zemalja kako bi podržali osnivanje prve ženske zadruge na jugu Srbije u Babušnici i uverili se kako ona funkcioniše u praksi.


Među Kosovarima je glavna tema fudbalska utakmica Srbije i Albanije koja se igra 14. oktobra uveče.\nU Prištini, u većini kafeterija organizuje se gledanje utakmice, neki vlasnici čak poručuju da će se za svaki gol Albanije gosti častiti pivom. U organizaciji opštine, direktnog prenosa utakmice biće i u centru Prištine na trgu Zahira Pajazitija, preko gigantskog monitora.\nU planu je bilo i da jedan broj Kosovara bude na stadionu u Beogradu, međutim, zbog zahteva Fudbalskog saveza Srbije i preporuke UEFA-e, navijačima albanske reprezentacije nije dozovoljeno da prisustvuju utakmici zbog „visokog rizika“. Međutim, jedna grupa navijača iz Prištine je već otputovala za Beograd i planira da bude na stadionu i navija za albansku reprezentaciju, za koju inače igra i devet fudbalera poreklom sa Kosova.\nInače, ljubitelji fudbala na Kosovu razočarani su zbog ovakve odluke Srbije i smatraju je rasističkom.\nPoznavaoci fudbala, međutim, kažu da će utakmica biti napeta.\nRamiz Krasniqi, bivši fudbaler, a sadašnji trener, navodi da je Srbiji potrebno tri poena zato što se ne nalazi na dobroj poziciji, dok Albanija ima psihološku prednost, jer bi bila zadovoljna i sa osvojenim jednim poenom.\n„U svakom slučaju, napeta je situacija, jer veliki deo, odnosno 80 posto fudbalera u albanskoj reprezentaciji je sa Kosova. Sigurno je da će emocije biti prisutne. S druge strane, moraju se i psihički pripremiti, biti stabilni. Disciplinom i posvećenošću trebaju dokazati i reprezentaciji Srbije, i Evropi i svetu da bez obzira na sve što se desilo, da su oni profesionalni i sportisti“, kazao je Krasniqi.\nOn dodaje da dok srpska reprezentacija ima skoro sve same zvezde koje sebe smatraju da niko nije bolji od njih, kod albanske je stanje drugačije i radi se o kompaktnoj ekipi, koja nema veliki broj zvezda ali se razvija.\nGrađani Prištine sa nestrpljenjem čekaju utakmicu i ne kriju da vlada jedan poseban osećaj:\nGrađani Prištine o utakmici


Zvizdić i Mogherini u Bruxellesu: Evropska budućnost BiH je potpuno izvjesna (Video)\nNaslovnica Evropa Belgija Zvizdić i Mogherini u Bruxellesu: Evropska budućnost BiH je potpuno izvjesna (Video)\nBelgija, Bosna i Hercegovina – Predsjedavajući Vijeća ministara Bosne i Hercegovine Denis Zvizdić izjavio je danas u Bruxellesu da je prošla godina bila najuspješnija ikada u evropskom procesu BiH i izrazio zadovoljstvo da je to istaknuto i u posljednjem izvještaju Unije, javlja Anadolija.\nU okviru službene posjete Bruxellesu, Zvizdić je prisustvovao sastanku Vijeća za stabilizaciju i pridruživanje između BiH i Europske unije, a po završetku sastanka je u obraćanju novinarima istakao kako je BiH i dalje apsolutno opredijeljena za nastavak integracijskog procesa ka Evropskoj uniji.\n“Evropska budućnost BiH je potpuno izvjesna, naravno u skladu s našim političkim i ustavnim sistemom na tom putu imamo česte opstrukcije onih koji nisu dovoljno posvećeni integracijama ili su im posvećeni samo deklarativno. Zato nam kasne neki procesi, kao što je proces odgovora, jer smo sa nižih nivoa vlasti imali opstrukcije, a trenutno imamo neke tihe opstrukcije i u usvajanju ugovora o transportnoj zajednici“, kazao je Zvizdić.\nZvizdić je kazao da BiH bilježi dobre rezultate u reformama, ali i u okviru odlučne borbe protiv terorizma. Dodao je da to potvrđuje i činjenica da u proteklih 16 mjeseci nisu zabilježeni odlasci boraca na strana ratišta, kao i to da ove godine nisu zabilježeni povraci takvih boraca u BiH.\n“Potpuno smo opredijeljeni jačanju regionalne saradnje, posebno sa našim prvim susjedima“, kazao je Zvizdić i podsjetio na nedavno održane zajedničke sjednice Vijeća ministara BiH sa vladama Srbije i Hrvatske i na niz potpisanih sporazuma o jačanju saradnje i borbe za jačanje mira i stabilnosti.\nOn je zahvalio evropskim partnerima na inicijativi pokrenutoj od kraja 2014. godine, a izrazio je veliku zahvalnost i komesarki Mogherini na svesrdnoj pomoći u razvoju evropskih procesa u BiH.\nU obraćanju novinarima visoka komesarka za vanjsku politiku i sigurnost EU Federica Mogherini kazala je da je BiH napravila značajne iskorake na evropskom putu.\n“Bio je ovo drugi i veoma važan i koristan sastanak Vijeća, a u srijedu smo u Trstu sa drugim liderima Zapadnog Balkana gdje ćemo nastaviti dijalog o jačanju regionalne saradnje“, kazala je Mogherini.\nPodsjetivši da će sutra u Srebrenici biti obilježena 22. godišnjica genocida, Mogherini je kazala da suosjeća sa žrtvama tog stravičnog sločina i poručila da je EU odlučna da podrži BiH u procesu pomirenja i da njena budućnost bude unutar EU.\nIstičući da je dosta toga urađeno u protekle dvije godine, Mogherini je kazala da se proces svodi na proces reformi i da svaka zemlja u procesu pristupanja mora odgovoriti potrebama građana.\n“Analizirali smo koliko je BiH odmakla u procesu pridruživanja i složili smo se da treba završiti zajedničke strategije o energiji i poljoprivredi“, kazala je Mogherini i dodala da fokus treba da bude na ekonomiji i vladavini zakona, jer to građani očekuju.\nSastanku Vijeća u Briselu su prisustvovali i bh. ministar vanjskih poslova Igor Crnadak, ministar vanjske trgovine i ekonomskih odnosa Mirko Šarović i direktor Direkcije za evropske integracije Edin Dilberović.


Otvorena prva naučno-zanatska radionica u Srbiji uz podršku NIS-a - Bizlife.rs\n06:43 Beograd, 14/03/2018\nNIS, kao kompanija koja se u svim segmentima poslovanja oslanja na inovacije i primenu savremenih tehnologija, podržao je otvaranje Mejkers spejsa – prve naučno-zanatske radionice u našoj zemlji. Mejkers spejs je laboratorija opremljena modernim alatima poput 3D štampača i skenera, laserskih testera, CNC mašina, lemnih stanica u kojoj će posetioci i članovi Centra za promociju nauke moći da uz prisustvo stručnih lica i organizovanih obuka svoja kreativna rešenja pretoče u delo. Istovremeno, prostor je namenjen i učenicima, studentima, naučnicima, inovatorima, umetnicima, zanatlijama i svim ostalim koji imaju kreativne ideje i koji žele da svoje znanje podele sa drugima. Ovo je prva savremena laboratorija ove vrste u našoj zemlji i predstavlja svojevrsni inkubator znanja i tehnologije 21. veka.\nVadim Smirnov, zamenik generalnog direktora i direktor Funkcije za odnose sa javnošću i komunikacije u NIS-u je izjavio: „Kompanija NIS se u svom svakodnevnom poslovanju oslanja na nove tehnologije, nove ideje, i nama je posebno zadovoljstvo što će u ovom prostoru svi mladi ljudi, naučnici, inovatori, moći da ostvare svoje ideje. Istakao bih da nam je veoma drago što NIS ima dobru saradnju sa Ministarstvom prosvete, nauke i tehnološkog razvoja i Gradom Beogradom koja je prerasla u strateško partnerstvo. Kompanija NIS je društveno odgovorna kompanija i realizacijom ovog projekta koji smo podržali u okviru programa „Zajednici zajedno“ želimo da utičemo na unapređenje čitave zajednice. Na kraju bih svim korisnicima ovog prostora poželeo mnogo uspeha u radu i mnogo kreativnih ideja koje će ovde pretočiti u konkretna dela“, istakao je Smirnov.\nAndreja Mladenović, zamenik gradonačelnika grada Beograda je izjavio: „Izuzetno mi je zadovoljstvo što u ime grada Beograda mogu da vam se obratim i da podsetim da je program „Zajednici zajedno“ program koji kompanija NIS radi sa lokalnom samoupravama u više gradova na teritoriji republike Srbije. Grad Beograd je u ovom programu već nekoliko godina unazad i mi smo izuzetno zadovoljni kako se odvija ta naša saradnja. Ovaj prostor će pružiti šansu velikom broju ljudi koji imaju talenat, imaju ideju da to realizuju. Očekujemo puno stvari iz ovog projekta, iz ovog prostora i, naravno, nastavljamo sa kompanijom NIS saradnju i uvereni smo da će „Zajednici zajedno“ dati još mnogo velikih i kvalitetnih projekata, na ponos našeg grada i Srbije“, izjavio je Mladenović.\n„Uz finansijsku pomoć NIS-a, putem konkursa „Zajednici zajedno“, kao i uz pomoć Grada Beograda i Ministarstva prosvete, nauke i tehnološkog razvoja, danas otvaramo prvu laboratoriju ovakve vrste u Srbiji. Svi znate da ideje imaju veliku vrednost i da ako jedno društvo želi da bude napredno mora da radi na njihovoj realizaciji. Mejkers spejs je osmišljen da bude prostor u kojem će kreativci moći da svoje ideje pretoče u nešto realno. Nadam se da će ovaj prostor biti samo prvi u nizu, jedna vrsta inkubatora inovacija“, izjavio je Jovan Trifunović, vršilac dužnosti direktora Centra za promociju nauke.\nniš mejkers plejs


PESKOV: Zapad napada Putina zato što ne prepušta Rusiju u njihove ruke\nPESKOV: Zapad napada Putina zato što ne prepušta Rusiju u njihove ruke\nPortparol ruskog predsednika, Dmitrij Peskov, rekao je danas da zapadni napadi na ličnost Vladimira Putina u Kremlju izazivaju samo nedoumice i čuđenje.\n„Napadi Zapada na Rusku Federaciju na kraju se najčešće fokusiraju na ličnost njenog predsednika. To potvrđuje i ono što se događa na infromativnom planu, to demonstriraju i različiti potezi preko sankcija. U svemu tome se često uočava antiputinska personifikacija“ – ukazao je Peskov.\nPa dodao: „Oni to stalno rade, a sve to ne izaziva ništa drugo osim čuđenja“.\nZamoljen da objasni – zbog čega se baš to događa, Peskov je podvukao: „Jaki lider, koji je u stanju da konsoliduje najveći deo društva, malo je po volji onih koji najviše vole da imaju posla sa savitljivima državama, a Rusija nije od tih“.\nIstim povodom se oglasio i uticajni predsednik spoljnopolitičkog komiteta Državne Dume Aleksej Puškov, koji je prvo ocenio da je sa Sirijom, Ukrajinom, Islamskom državom i Končitom Vurst koja peva Ban Ki Munu „svetska politika ušla u kuće i stanove običnih ljudi“.\nPotom je ukazao da je Putinov govor u Valdajskom diskusionom klubu na Zapadu dočekan na nož i da je naslov u „Njujork Tajmsu“ bio „Putin nasrće na SAD“, a u „Fajnenšel Tajmsu“ „Putin raspaljuje negodovanja povodom poteza SAD“.\nSve je ovo, tvrdi Puškov, objašnjivo jer su Amerikanci ubeđeni da Putin udara na same osnove svetskog poretka koji su SAD i Zapad uspostavili u svom interesu.\n„Proteklih 15 godina su na ubedljiv načine pokazale – ocenio je Puškov – da same SAD podrivaju svoj „svetski poredak“. Međunarodno pravo – kojeg se Obamina administracija setila povodom Krima – Vašington uvek odbacuje kada mu je to potrebno. Upravo Vašington po svom nahođenju nameće pravila koja drugi treba da slede. Zato i nemamo svetski poredak, već – globalni haos u kojem SAD žele da budu lideri“.\nPutin se osmelio da na to ukaže i zato je prema sebi izazvao „još veću mržnju“:\n„Putin je meta nemilosrdnih napada. Cilj demonizacije i Putina i Rusije – sa opružbama na njihov račun za antiamerikanizam i napade na američki svetski poredak – jeste prikrivanje činjenice da se taj poredak raspada pred našim očima. Cilj je i skrivanje istine da su se izvan samog Zapada umorili svuda u svetu od gospodstva Zapada“.


Аљбин Курти: Не може бити компромиса о статусу, територијалном интегритету и суверенитету Косова - Нови Стандард\n15.10.2019. 11:35 16.07.2020.\n„Mi smo proglasili nezavisnost pre više od 11 godina u ovim granicama koje imamo danas i nećemo odustati od toga“, izričit je Kurti\nPredsednik Pokreta Samoopredeljenje Aljbin Kurti izjavio je da bi pregovori Beograda i Prištine mogli početi pre izbora u Srbiji naredne godine. On je rekao da Srpska lista “nije srpska zajednica” i dodao da Ustav Kosova “ne kaže” da ta lista mora imati svoje predstavnike u vladi.\n“Prvi i najvažniji korak u formiranju buduće vlade jeste koalicija i dogovor Demokratskog saveza Kosova i Samoopredeljenja. Svestan sam da, ako imamo 12 ministarstava, bar jedan ministar mora biti iz srpske zajednice, ali naš ustav ne kaže da taj čovek mora da bude iz Srpske liste jer ona nije srpska zajednica”, rekao je Kurti za Al Džaziru a preneo portal Kosovo onlajn.\nOn je ocenio da u odnosima sa Srbijom treba uspostaviti prinicip reciprociteta, što kako je naveo, znači da “Srbija neće moći da uveze svoju robu na Kosovo, kao ni mnoge druge stvari, dok god nije spremna da i Kosovo može da izvozi robu u Srbiju i da se brine o Albancima u Srbiji, u Preševskoj dolini, jer uglavnom i verovatno ima više Albanaca u Srbiji nego Srba na Kosovu”.\n“Princip reciprociteta je konstruktivan standard za zdrave odnose dveju zemalja”, naveo je Kurti i dodao da će razmotriti slučaj taksi prema BiH jer Sarajevo, po njegovim rečima, “nije slično Beogradu”.\nOn je odbacio ideju o podeli teritorije, navodeći da je status Kosova “završena stvar” i da ne može biti kompromisa o statusu, teritorijalnom integritetu i suverenitetu.\n“Mi smo proglasili nezavisnost pre više od 11 godina u ovim granicama koje imamo danas i nećemo odustati od toga. Status Kosova je završena stvar i jedino ako postoje zahtevi o potrebama srpskog stanovništva na Kosovu, možemo da razgovaramo o tome. Ali, Beograd treba da prikaže zašto mu ni Ahtisarijev plan, koji je privilegovao srpsku zajednicu na Kosovu, nije dovoljan”, rekao je Kurti.\nGovoreći o Briselskom dijalogu, Kurti je ocenio da je najpre potreban “dijalog sa Briselom o dijalogu sa Srbijom”, jer se, kako je naveo, ne može dozvoliti još jedan neuspeh.\n“Zalažem se za dijalog na osnovu reciprociteta, sa jasnim i čvrstim principima, pod okriljem EU i SAD. Ne želim da imamo scenario gde je međunarodna zajednica kao režiser koji isključuje razne glumce koji se nisu dobro ponašali. Dosadašnji dijalog od 2011. do 2017. proizveo je 33 dogovora između Kosova i Srbije. Mi ćemo u našoj vladi već u prvom mesecu razmotriti šta se zbivalo sa tim dogovorima, kakva je bila njihova implementacija i uticaj i na Kosovu i u Srbiji”, dodao je Kurti.\nU intervjuu za BHRT Kurti je rekao da bi u novembru mogao preuzeti funkciju premijera Kosova, a nakon toga početi i da rešava pitanja koja se tiču uvođenja taksi na robu iz BiH i Srbije.\nKurti je najavio direktne razgovore Prištine i Sarajeva, napomenuvši da nova Vlada Kosova nikada neće staviti “Srbiju i Bosnu i Hercegovinu u istoj rečenici”.\n“Mi ćemo stupiti u direktne razgovore sa Sarajevom i na taj način ćemo naći najbolje rešenje za saradnju naše dve države. Sa našim stručnjacima i ekspertima u ekonomiji i stručnjacima međunarodnog prava i međunarodnih odnosa pokušaćemo da nađemo kreativno rešenje”, istakao je Kurti.\nKako je dodao, nije dobro da sve ispriča zbog toga što ne zna detalje kakva bi mogla biti ta saradnja, ali da saradnje između Prištine i Sarajeva mora biti.\nIzvor Beta/NSPM, 15. oktobar 2019.\nDnevne vestiAljbin Kurtibriselski dijalogKosovo i MetohijaPregovori o Kosovu i MetohijiSrbija


Foto: Srna | Radojičić i Vesić pred potpisivanje povelje: Beograd i Banjaluka već sarađuju\nSrna 26.10.2020 14:10\nBANJALUKA - Gradonačelnik Banjaluke Igor Radojičić istakao je danas tokom susreta u Beogradu sa zamjenikom beogradskog gradonačelnika Goranom Vesićem, a pred potpisivanje povelje o bratimljenju dva grada, da ovi gradovi već sada sarađuju u svim oblastima.\n"Nama je zadovoljstvo vidjeti da se i Beograd i Srbija razvijaju. Stabilna, politički jaka Srbija i Beograd kao epicentar Balkana predstavljaju oslonac i uzdanicu i za nas u Republici Srpskoj", naveo je Radojičić.\n"Ova godina, iako je opterećena epidemijom, predstavljaće najuspješniju kada je riječ o komunalnim i javnim poslovima. Iznos investicija, naših i republičkih, biće negdje oko 50 miliona KM", rekao je Radojičić.\nOsim proširenja kulturne, političke i saradnje u vezi s komunalnim pitanjima, Radojičić je istakao da će iznijeti prijedlog da naredni susret u Banjaluci bude onaj koji će se odnositi na investicije.\n"Banjaluka može da ponudi investicije u komunalnu infrastrukturu od tretmana otpadnih voda, čvrstog otpada, mostova, infrastrukture u saobraćajnicama i vodosnabdijevanje, ali isto tako i u stambeno-poslovne blokove i kvartove", naglasio je Radojičić.\nOn je dodao da je Banjaluka regionalno veoma dobro pozicionirano tržište, saopšteno je iz banjalučke Gradske uprave.\n"Na taj način pokazujemo da Beograd želi da učestvuje i pomaže svim srpskim gradovima", istakao je Vesić.\n"Današnji čin ima mnogo veći simbolički značaj jer bratimljenjem sa Banjalukom, a tokom novembra i s Kosovskom Mitrovicom, pokazujemo da je Beograd glavni grad za sve Srbe gde god žive, u BiH, Severnoj Makedoniji, Crnoj Gori i drugde", izjavio je Vesić za Vesić je istakao da je želja svih onih koji su protiv Srbije da ubijede Srbe van Srbije da Beograd nije njihov glavni grad, a da Srbe iz Beograda natjeraju da sarađuju sa nekim drugim gradovima.\n"Nemamo ništa protiv te saradnje, ali najznačajniji su nam srpski gradovi. Sarađujemo i sa Sarajevom i to je dobro, ali nama nikada Sarajevo ne može da bude bliže od Banjaluke. I to treba otvoreno i pošteno reći", smatra Vesić.\nOn navodi da je siguran da će dva grada učvrstiti veze koje su u skladu sa parlalelnim vezama Repubike Srpske i Srbije i Dejtonskim sporazumom i time pokazati kako sarađuju braća.\nIgor Radojičić Goran Vesić


Izvor: MozzartSport.com, 12.Jun.2021, 19:38\nBurno leto u svetu vaterpola: Igrači žele da obezbede egzistenciju pre Olimpijskih igara, a klubovi da sklope timove na vreme\nPrekrajaju se snage ovoga leta na Starom kontinentu u vaterpolu. Započet je veliki remont, obrisi timova, a kod nekih i celokupne konture već su jasno vidljivi. Leto velikih transfera i bombastičnih pojačanja, koja zaparaju uši i „slučajnim prolaznicima“, i nateraju ih da podrobnije istraže o čemu je reč i kakvi se to kuju planovi.\nPokupio je svu slavu Novi Beograd. Dobio je srpski predstavnik dvogodišnju specijalnu pozivnicu i organizaciju finalnog turnira Lige šampiona, a takva prilika se ne propušta da se stvori moćan tim. Šampion Evrope sa Pro Rekom, Dušan...


Baby Jogger nosiljka Deluxe Black cena, cene Srbija, prodaja Beograd Novi Sad Niš\nBaby Jogger nosiljka Deluxe Black cene\nEPonuda nije internet prodavnica već Vam omogućava da brzo i lako nađete Baby Jogger nosiljka Deluxe Black po najjeftinijoj ceni. Naš cilj je da kupci budu što bolje informisani o ponudi Baby Jogger nosiljka Deluxe Black na tržištu Srbije. Vrlo lako nalazite željeni proizvod za kategoriju Nosilice cene, ne morate da lutate od sajta do sajta za Baby Jogger Nosilice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Baby Jogger nosiljka Deluxe Black sa PRODAVCEM. EPonuda ne može da garantuje potpunu tačnost specifikacije i slika za Baby Jogger nosiljka Deluxe Black. Pre kupovine, podatke za Baby Jogger nosiljka Deluxe Black proverite na sajtu PROIZVOĐAČA.


Hosino: Nastavak krize zbog podela u Siriji\n12 septembar, 2012\nNezavisni analitičar Omar Hosino\nNezavisni analitičar Omar Hosin kaže da bi zbog verske i etničke podeljenosti Sirija mogla više da sledi stopama Iraka, a manje Libije\nDa li se sukobi u Siriji izmedju sunita i šiita pretvaraju u verski konflikt i da li bi on mogao da se prelije u susedne zemlje bilo je prvo pitanje koje je kolega Branko Mikašinović postavio nezavisnom političkom analitičaru, Omaru Hosinu.\nHosin: Konflikt u Siriji se menja i postaje sve žešči. Prvih sedam meseci su vodjeni mirni protesti, koji su zatim prerasli u oružane sukobe. Opozicija se uglavnom sastoji od sunita, dok su pristalice režima prevashodno Alaviti. Sunitiski gerilci sada dolaze i iz inostranstva i pridružuju se pobunjenicima, a medju njima su i Pakistanci, Saudijici, Čečeni i drugi. Pored sunita, koji su pod Asadovom upravom imali i još uvek imaju status gradjana drugog reda, Alaviti imaju privilegovan položaj, dok se druge manjine, kao što su Kurdi, bore protiv statusa kvo, da bi ostvarile svoje političke aspiracije, a hriščanske grupe kao i Druzi na jugu nastoje da ostanu neutralni. Ono što postaje sve jasnije jeste da je opozicija uspela da ostvari percepciju da se borbom protiv Asada, vodi borba protiv okupatora zemlje.\nGlas Amerike: Da li je prisustvo džihadista u Siriji legitiman razlog za zabrinutost?\nHosin: Jeste, to je ozbiljan problem, pošto pristiže sve veći broj džihadista koje finansijski uglavnom podržavaju salafistički šeici i imami. Do sada imamo dva iskustva sa angažovanjem stranih džihadista u regionalnim sukobiima: prvo u Iraku, što je ostavilo pogubne posledice sa strašnim sektaškim nasiljem, posebno 2006. i 2007, i Libiju gde su strani džihadisti bili angažovani u borbi protiv Gadafija. Medjutim, na izborima održanim posle svrgavanja Gadafija “Muslimansko bratstvo” je pokazalo slabije rezultate nego u bilo kojoj drugoj arapskoj zemlji zahvaćenoj “arapskim prolećem”. Uprkos velikom broju džihadista u Libiji oni nisu bili odlućujući ili destabilizujući faktor. Sirija će biti negde izmedju ove dve zemlje; drugim rečima, ne znamo kom scenariju će se prikloniti, iračkom ili libijskom, mada bi na osnovu svoje verske i etničke podeljenosti ta zemlja ipak mogla da više da sledi stopama Iraka, a manje Libije.\nGlas Amerike: Kako bi podeljena opozicija mogla da bude efikasnija u borbi protiv Asadovog režima?\nHosin: Sirija je složena i veoma podeljena zemlja u tri različita smera; prvo, imamo sekularno-islamističku podelu, kao što je to slučaj sada u Egiptu, mada ta podela ustvari postoji i medju pristalicama vlade i opozicije. Drugo, imate arapsko-kurdsku podelu u svetlu kurdskih zahteva za federalizacijom i većom autonomijom, čemu se i islamisti i Arapi protive. I treće, postoji podela izmedju sunita i Alavita, kao i izmedju sunita i drugih manjina, posebno hriščanskih grupa. Sve ove grupe, medjutim, izražavaju bojazan od sunitske dominacije, osvetničkih akcija i krvoprolića. Takva situacija stvara povoljne uslove za nastavak konflikta, pa i održavanje Asadovog režima na vlasti barem za dogledno vreme.


Loptu na “Lukama” tjeraju uzbrdo-nizbrdo - www.mrkonjic-grad.com\nLoptu na “Lukama” tjeraju uzbrdo-nizbrdo\nDa teren Fudbalskog kluba Sloboda iz Mrkonjić Grada nije “u vinklu” jasno je svima koji su jednom zaigrali na njemu, a sada je to i zvanično potvrđeno.\nIzvršni odbor Fudbalskog saveza Republike Srpske privremeno je zabranio Slobodi, kao i još šest klubova, da domaće utakmice igraju na svom terenu. Njima je dat rok do 1. avgusta da otklone nedostatke jer nova sezona počinje 11. avgusta. Komisija za pregled stadiona ustanovila je visinsku razliku na “Lukama” od 1,8 metara između dva gola, a sportski direktor kluba Gojko Đurić upoznat je sa stanjem i najavio je rekonstrukciju.\n- Još nismo dobili zvaničnu odluku FSRS, ali je tačno da imamo problema sa nivelacijom terena. Već imamo projekat da saniramo glavni i pomoćni teren, što bi trebalo da bude gotovo ove godine. Ukoliko ne stignemo do početka prvenstva, tražićemo privremenu dozvolu, ako ni to ne dobijemo, domaće utakmice igraćemo na stadionu u Krupi na Vrbasu. Ujedno, u planu nam je da natkrijemo i tribinu, a ta dva građevinska zahvata iznosila bi oko 60 hiljada maraka. To bi bio samo prvi korak ka izgradnji sportskog centra u kojem bi teren imao vještačku travu, ali tu se već radi o milionskim iznosima, tako da će malo sačekati iako projekat već postoji - rekao je Đurić.\nPrema njegovim riječima, problem nivelacije postoji godinama jer su tokom rata granate padale na igralište, pa su morali da podižu dio travnate površine koju su nasipali zemljom, ali se to vremenom slijegalo, dok uticaja imaju i podzemne vode, pa je došlo do sadašnjeg stanja. Stadion u Mrkonjić Gradu jedan je od sedam koliko nije prošlo inspekciju, a domaće utakmice još neće moći da igraju Jedinstvo (Brčko), Karanovac (Banjaluka), Sloga (Rakelići), Milan (Kosjerevo), Sloga (Trn) i Progres (Kneževo). Od 75 stadiona, koliko ih je komisija obišla, dvogodišnju dozvolu za igranje dobilo je 24, a jednogodišnju njih 44. Brčanski drugoligaš ne može da igra na svom terenu pošto oko stadiona nema ograde. Problem nekadašnjeg osvajača Kupa RS iz Trna predstavlja prokišnjavanje svlačionica ispod tribine, pa u strahu da dođe do doticaja vlage s elektroinstalacijama nisu dobili dozvolu. Novi drugoligaš Karanovac zbog nepostojanja tribina nije dobio dozvolu, ali je započeta izgradnja sa kapacitetom od 300 mjesta, dok je riješen problem s izmještanjem visokonaponskog električnog dalekovoda čije su žice bile iznad jednog dijela terena. Niželigaš iz Kosjereva ima problema sa širinom igrališta, koje iznosi 44 metra, a propisao je da bude barem 60. Ekipa je ranije igrala u Kukuljama, a sada nije poznato hoće li i na kojem od ova dva mjesta igrati. Ekipe iz Rakelića i Kneževa nemaju osnovne uslove, pa nisu dobili dozvole. U Kneževu na jednom dijelu teren nema trave i zemlje koja je sastrugana zimus nakon što je čišćen snijeg, pa viri kamenje.\nTekst dosad nije bio ocijenjivan od posjetioca sajta.\nBudite prvi koji će ga ocijeniti: - 1 - Za recycle bin! 2 - Već viđeno 3 - Onako... 4 - Interesantno 5 - Pa to može samo u Mrkonjiću!


Beta 23. januara 2018. 13:15\nUdruženje sindikata penzionisanih vojnih lica Srbije pozvalo je danas Vladu da prestane da primenjuje zakone na osnovu kojih su pre tri godine smanjene penzije, s obzirom da je ta odluka pravdana potrebom za fiskalnom konsolidacijom a da se sada najviši predstavnici države hvale da su uspeli da u zemlji povrate finansijsku stabilnost.\nPredsednik tog udruženja Jovan Tamburić je rekao da je smenjenje penzija iz novembra 2014. godine bilo ne samo neustavno već i nemoralno i da iz svih nastupa predstavnika države može da se zaključi da je fiskalna konsolidacija ostvarena, zbog čega više nema potrebe da penzije budu umanjene.\nTamburić je ocenio da je cela ideja oko umenjenja penzija imala i skrivene motive, medju kojima je umanjenje poverenja gradjana u Fond PIO, kako bi se sve više ljudi okrenulo privatnim fondovima, zatim reformu Fonda PIO u pravcu ukidanja državnih garancija za obaveze fonda i smanjenje obaveza poslodavcima na ime uplata doprinosa.\nNa konferenciji za novinare, Tamburić je predstavio kampanju tog udruženja pod nazivom „Da stavimo tačku na pljačku penzionera“, koja za cilj ima izmene zakona kojima su umanjene penzije, vraćanje penzija ali i štete koja je nastala njihovim smanjivanjem.\nEkonomista Milan Kovačević ocenio je da je u Srbiji u toku snažan proces rušenja institucija i da je urušavanje penzionog sistema samo jedan segment tog procesa, što je u potpunosti u suprotnosti sa zakonima koji regulišu tu materiju i koji predvidjaju da su prava penzijsko-invalidskog osiguranja trajna i da ne zastarevaju, kao što to pojedini sudovi pokušavaju da odluče u pojedinačnim tužbama penzionera.\nEkonomista Dragan Radović je ocenio da je potreba za fiskalnom konsolidacijom samo izgovor za smenjenje penzija i dodao da se na penzionerima godišnje uštedi oko 200 miliona evra, što je značajno manja suma nego što bi moglo da se uštedi na drugim mestima.\nPredsednik Vojnog sindikata Srbije Novica Antić je rekao da država sa jedne strane smanjuje garantovana prava iz oblasti penzijskog osiguranja i produžava radni vek, dok sa druge strane pokušava da suzbije rad sindikata koji se iskreno bore za unapredjenja prava radnika.


Novi udarac za UNESCO - SAD i Izrael napustili organizaciju - Svet - Dnevni list Danas\nPočetna » Svet » Novi udarac za UNESCO – SAD i Izrael napustili organizaciju\nNovi udarac za UNESCO – SAD i Izrael napustili organizaciju\nSjedinjene Američke Države i Izrael zvanično su izašli iz Agencije UN za obrazovanje, nauku u kulturu (UNESCO) u ponoć, nakon procesa pokrenutog pre godinu dana zbog zabrinutosti da je ta organizacije pristrasna protiv Izraela.\n1Piše: Beta 01. januara 2019. 21.46\nUNESKO Foto:EPA-EFE/YOAN VALAT\nNjihovo povlačenje, iako uglavnom proceduralno, predstavlja novi udarac za UNESCO, čiji su koosnivač posle Drugog svetskog rata bile SAD, a cilj je bio da se neguje mir.\nVlada američkog predsednika Donalda Trampa najavila je povlačenje u oktobru prošle godine, a posle toga se i premijer Izraela Benjamin Netanjahu odlučio na taj potez.\nAgencija čije je sedište u Parizu kritikovana je zbog osude izraelske okupacije istočnog Jerusalima i što je drevna jevrejska mesta označila palestinskim nasleđem, te učlanila Palestinu kao punopravnog člana 2011. godine. SAD zahtevaju „fundamentalnu reformu“ u agenciji, najpoznatijoj po svom programu Svetske baštine radi zaštite kulturnih mesta i tradicija.\nUNESKO takođe deluje na poboljšanju obrazovanja devojčica, promovisanju razumenja užasa holokausta i odbrani slobode medija.\nPovlačenja neće umnogome uticati finansijski na UNESCO, jer se agencija suočava s tim s problemom od 2011. godine, kada su i Izrael i SAD prestali da isplaćuju svoje obaveze, nakon što je izglasano da Palestina postane zemlja članica. Od tada su SAD, koje su obezbeđivale 22 procenta budžeta agencije, nagomilale oko 600 miliona dolara duga, što je bio jedan od razloga za Trampovu odluku o povlačenju, a Izrael duguje oko 10 miliona dolara.\nDirektorka Uneska Odri Azulej je preuzela tu funkciju odmah nakon Trampove najave izlaska. Zvaničnici kažu da mnogi razlozi koji su navedeni za povlačenje SAD više ne važe i da su od tada o svih 12 dokumenata o Bliskom istoku, Izrael i arapske zemlje članice bile saglasne.\nZato je izraelski ambasador u Unesku za atmosferu u aprilu rekao da je „kao venčanje“, kada je potpisana kompromisna rezolucija o „Okupiranoj Palestini“ i diplomate u agenciji je hvalile kao moguć preokret u dugotrajnim izraelsko-arapskim napetostima.\nMeđutim sve to nije bilo dovoljno da ohrabri Izrael i SAD da ponvo razmotre odluku o izlasku.\nIzraelski mediji podsećaju da se Izrael pridružio Unesku septembra 1949. i da je šest mesta u Izraelu na listi Svetske baštine, te da će ostati na toj listi.\nSAD su već jednom izašle iz Uneska, 1984, između ostalog zbog navodnog promovisanja itnteresa SSSR-a i ponovo ušle 2003. godine.\nIzrael, SAD, UNESKO\n22. juna 2019. u 13.25\nI Srbija bi trebalo da istupi is UNESKO jer su joj clanstvom u UN ex YU republike oduzeli i preoteli vekovnu istorijsku i kulturnu bastinu srpskog naroda.\nPoput teroristicke Palestine i CG, Makedonija i buduce R. Kosovo ce prisvojiti ono sto nikada nije bilo crnogorsko, makedonsko i kosovarskog, tj. albansko.\nI onako UNESKO nije nicim zastitila spomenike istorijske bastine koji su na udaru najcesce islamskih drzava koje danas vode glavnu rec u UNESKU.


Vimbldon - Sputnjik Srbija\nMoguće odlaganje Vimbldona\nOrganizatori Vimbldona, najprestižnijeg teniskog turnira na svetu, saopštili su da je otkazivanje turnira zbog korona virusa veoma moguće, ukoliko to zatraži Vlada Velike Britanije.\nNovak u osmini finala Vimbldona\nPrvi reket sveta — Novak Đoković pobedio je u trećem kolu Vimbldona Poljaka Huberta Hurkača sa 3:1 u setovima ( 7:5, 6:7 (5), 6:1 i 6:4) i plasirao se u naredno kolo ovog prestižnog teniskog turnira.\nDirljivo Novakovo pismo narodu\nNovak Đoković je pre nekoliko dana osvojio četvrtu titulu na Vimbldonu. Posle više meseci oporavka od povrede i nešto slabijih rezultata, Novak je još jednom pokazao i dokazao da je veliki šampion. Đoković je na svom portalu objavio dirljivo pismo koje vam prenosimo u integralnoj verziji.\nNajbolji teniser sveta Novak Đoković posle šokantnog poraza od Sema Kverija u trećem kolu Vimbldona potvrdio je da neće igrati za Srbiju u četvrtfinalu Dejvis kupa protiv Velike Britanije.


Nastavljena sezona Dunav osiguranje Sportskih igara mladih - Sportske vesti - Savremenisport.com\nNaslovna :: Sportske vesti ::\tNastavljena sezona Dunav osiguranje Sportskih igara mladih\n-Sportski savez Grada Sremska Mitrovica organizovao je u junu otvaranje Karavana radosti i prijateljstva i dan Igara u kojem je odigran najveći broj sportova u okviru ovogodišnje sezone Igara. Za nastavak sezone ostavili smo odbojku, kao i odbojku na pesku, koja se sada igrala na jednoj od najlepših rečnih plaža u Srbiji – popularnim Brionima. Ovo je, inače, prva manifestacija koja je u našem gradu održana nakon okončanja vanredne situacije, naravno, uz poštovanje svih propisanih mera. Sremska Mitrovica je od prvog dana uz Sportske igre mladih kao veran i odgovoran član ove velike sportske porodice. I ovog puta je, kao i na svakom SIM takmičenju, među odbojkašima bilo velike borbe, ali i puno osmeha i uživanja. Igre su zaista najbolja promocija sporta i druženja i zbog toga su i u našem gradu, kao i u celoj Srbiji i regionu, toliko popularne među decom i mladima. Posebno bih se zahvalio Gradu Sremska Mitrovica zbog podrške koju Igre dobijaju i ministru Branislavu Nedimoviću, jer voli sport i takođe podržava ovu našu lepu priču – istakao je Nemanja Crnić, generalni sekretar Sportskog saveza Sremske Mitrovice i koordinator Igara za taj grad.\n-Sa zadovoljstvom mogu da kažem da i ove godine vlada veliko interesovanje i dečaka i devojčica za učešće na Coca-Cola kup turniru u malom fudbalu. Možemo da najavimo i novi turnir koji je pred nama, a zakazan je za 29. avgust, u Vrelu, kod Uba, na divnim terenima FK Vrelo Sport, u rodnom mestu našeg ambasadora Nemanje Matića. Naravno, spremamo i SIM-ovcima širom Srbije mnoga iznenađenja. Ako situacija to bude dozvolila, realizovaćemo sve planirane turnire, uz pridržavanje svih mera Vlade Republike Srbije i drugih nadležnih organa. Finalisti iz svake od sredina, predstaviće se potom na državnom finalu, koje je planirano za drugu polovinu septembra – najavila je Ivana Jovanović.\n-Ova sezona Igara do sada je bila teška i po mnogo čemu specifična, ali i vrlo lepa i posebna. I pored mnogobrojnih izazova, pomeranja termina i drugačijih uslova s kakvima se do sada niko od nas nije susreo, mogu da kažem da smo na dobrom putu da, uprkos epidemiološkoj situaciji, oborimo rekorde po broju učesnika, odnosno po broju dece kojoj smo ove godine uspeli da donesemo radost igre i druženja – zaključila je predsednica SIM Srbije.\nDatum: 24.08.2020. Autor: SIM Srbije


RTCG - Radio Televizija Crne Gore - Nacionalni javni servis :: Ekonomija :: Čarter linijama do većeg broja turista iz Češke\nGOLUBOVIĆ - URBAN 13. 05. 2020. 10:24 >> 10:23 0\nGOLUBOVIĆ - URBAN\nVećoj posjeti turista iz Češće sigurno bi doprinijelo uspostavljanje čarter avio linija između naše dvije države, saglasni su predsjednik Privredne komore (PKCG) Vlastimir Golubović i ambasador Republike Češke Karel Urban.\nOni su danas razgovarali o mogućnostima intenziviranja ekonomske saradnje dvije zemlje nakon prestanka pandemije izazvane virusom Kovid-19.\nKako ističu iz PKCG, riječ je prvoj posjeti ambasadora neke države Privrednoj komori od proglašenja pandemije.\n"Golubović je istakao da je Crna Gora kvalitetno odgovorila izazovima pandemije i zaštitila zdravlje građana, da su sada u fokusu aktivnosti koje će doprinijeti ozdravljenju ekonomije", navodi se u saopštenju.\nPodsjetio je na Vladine mjere podrške stanovništvu i preduzećima, i upoznao gosta da je u pripremi novi paket usmjeren na podsticanje investicionih i poslovnih aktivnosti.\n"Moramo da intenziviramo poslovne aktivnosti i, u što je moguće većoj mjeri, iskoristimo predstojeću turističku sezonu. U prilog nam ide što smo imali mali stepen obolijevanja građana, te što smo na putu da postanemo corona-free destinacija. U tome treba tražiti prostor za pokretanje aktivnosti u turizmu", kazao je Golubović.\n"Većoj posjeti turista iz Češće sigurno bi doprinijelo uspostavljanje čarter avio linija između naše dvije države", kazao je predsjednik PKCG.\nAmbasador se saglasio sa tom ocjenom i podsjetio da je češki avioprevoznik, prije pandemije, vodio pregovore sa Aerodromima Crne Gore o mogućnostima za realizaciju čarter linije, te je izrazio očekivanje da će oni ubrzo biti nastavljeni.\n"Čarter linija bi doprinijela i većem broju posjeta crnogorskih turista Češkoj", kazao je Urban.\nAmbasadora su, kako se navodi u saopštenju, interesovale oblasti crnogorske ekonomije koje će biti u fokusu razvojnih aktivnosti nakon prestanka epidemije izazvane korona virusom.\n"Ambasada mnogo polaže u podršku češkim privrednicima i tražimo informacije o konkretnim projektima u koje mogu biti uključeni", rekao je Urban.\n"Kao oblast moguće saradnje privrednika dvije države sagovornici su prepoznali i izgradnju cementare u Crnoj Gori. Predsjednik Komore je ukazao da Pljevlja imaju odličnu sirovinsku osnovu za proizvodnju cementa", navodi se u saopštenju.\nGolubović je, kako se dodaje Urbanu predstavio razvojne projekte sa posebnim akcentom na energetiku i izgradnju saobraćajne infrastrukture, i ukazao na mogućnosti razvoja drvne industrije i logističku podršku Luke Bar.\nKarel Urban Vlastimir Golubović CG - Češka\nKorona kriza dokazala evropsko jedinstvo\nSvaka kompanija osjetila posljedice pandemije\n17. 04. 2020. 2


Jedna loša i jedna dobra vest iz Gugla - BIZlife\nKompanija Gugl uvela je novu promenu koja će otežati skidanje fotografija sa interneta. Naime, Gugl je sa rezultata pretraživanja uklonio dugme za pregled slika “View Image”, piše Nedeljnik.\nPosledica je to dogovora i potpisivanja ugovora s agencijom za fotografije “Getty Images” koja je ranije tužila Gugl jer su korisnici putem tog pretraživača mogli da dođu do njihovih fotografija bez posećivanja stranice agencije i bez plaćanja i potpisivanja izvora.\nOpcija “View Image” ili “otvori sliku” omogućavala je korisnicima da jednostavno dobiju URL fotografije koju žele videti a da ne moraju da posete stranicu na kojoj je fotografija objavljena.\nOvo nije jedina promena u Guglu, ova kompanija nedavno je ušla u rat i sa “dosadnim” oglašivačima, odnosno sajtovima kod kojih postoje pop ap oglasi. Kompanija je aktivirala algoritam koji će donostiti odluku da li veb stranica koju posećujete ima ove “dosadne” oglase i automatskih ih sklanjati, uz ostavljanje mogućnosti da oglas pogledate, ako želite.\nPopularna on-lajn platforma SKRATILA SASTANKE na 60 minuta


Dveri - Dnevni list Danas\nPočetna » Dveri » Page 3\nPiše: FoNet 20. 1. 2020.\nDemokratska omladina osudila je komentar lidera Dveri Boška Obradovića da Dragoljub Mićunović sarađuje sa Aleksandrom Vučićem i zahteva izvinjenje Mićunoviću i Demokratskoj stranci.\nDveri najavile podnošenje krivičnih prijava protiv gradskih vlasti zbog zagađenja Zapadne Morave\nNajveća opoziciona odbornička grupa u Skupštni Čačka Dveri najavila je da će podneti krivične prijave protiv aktuelne gradske vlasti i gradonačelnika Čačka Miluna Todorovića ukoliko se ne reši problem zagađenja reke Zapadna Morava koja protiče kroz Čačak.\nObradović: Vučića je zabolelo što niko od saradnika u opoziciji ne može da pređe cenzus\nU svom uobičajenom maniru da državnu funkciju koristi za partijsku propagandu, predsednik SNS je iznova na jučerašnjoj konferenciji za medije u jednoj privatnoj firmi u Obrenovcu napadao i vređao svoje političke protivnike, navodi se u odgovoru Boška Obradovića predsedniku.\nKoliko je Vučić dužan Đukanoviću?\nTo što predsednik SNS iznova po ko zna koji put Dveri naziva fašistima rešićemo na sudu koji Vučić konstantno izbegava i na koji ne sme da dođe da se suočimo i da pokaže dokaze za ove svoje sramne tvrdnje.\nPiše: Boško Obradović 30. 12. 2019.\nPiše: FoNet 28. 12. 2019.\nPiše: Jovana Tomić 28. 12. 2019.\nLider Dveri Boško Obradović danas je sprejom ispisao poruku na ulazu u ambasadu Crne Gore koja glasi „Milo lopove ne damo ti svetinje“, javlja reporter Danasa.\nPiše: Danas Online/J. Tomić 27. 12. 2019.\nDveri: Opozicionari u Čačku dobijaju pretnje smrću\nDveri u Čačku saopštile su danas da članovi i simpatizeri opozicionih stranaka u tom gradu dobijaju pretnje smrću, kao i da su pocepani plakati koji u tom gradu najavljuju promociju knjige predsednika te stranke Boška Obradovića „Gde bežite“.\nDveri: Vučić da insistira kod vlasti u Crnoj Gori na povlačenju Zakona o slobodi veroispovesti\nPokret Dveri pozvao je danas predsednika Srbije Aleksandra Vučića da „shodno svim diplomatskim sredstvima“, insistira kod crnogorskih vlasti da Predlog zakona o slobodi veroispovesti bude povučen iz skupštinske procedure.\nLider Pokreta Dveri Boško Obradović izjavio je danas da očekuje da će se još neke opozicione stranke odlučiti za bojkot, nakon što uvide da su pregovori koji se sada vode o poboljšanju izbornih uslova „laž i fatamorgana“.\nObradović (Dveri): Više od 35 političkih organizacija u Srbiji za bojkot izbora\nPredsednik pokreta Dveri Boško Obradović izjavio je danas da više od 35 političkih organizacija u Srbiji podržava stav Saveza za Srbiju (SZS) o bojkotu izbora.\nNova kolumna @KulacinNenad\nPredstavljene ekonomske mere za oporavak privrede


Na Tvrđavu mogu koze, a za Nišvil upitno\nNakon što niški Zavod za zaštitu spomenika nije dozvolio korišćenje svih lokacija u Tvrđavi koje su organizatori Nišvila tražili, dovedeno je u pitanje održavanje ovog poznatog niškog džez festivala. Dok iz Zavoda tvrde da bi na spornim lokacijama bila ugrožena bezbednost posetilaca, organizatori Festivala podsećaju da su na istom mestu prošle godine bile izložbe koza i ovaca, a nedavno i parking tokom izložbe pasa, i ne isključuju mogućnost da na kraju ceo program ovogodišnjeg Nišvila iz Tvrđave izmeste u prostor na periferiji grada.\nNepunih 20 dana pred početak jednog najvećih džez festivala na Balkanu i dalje je neizvesno da li će on tradicionalno biti održan u niškoj Tvrđavi i u kom njenom delu.\nZbog spora sa gradskim Zavodom za zaštitu spomenika, koji je bez obrazloženja zabranio da se u većem delu Tvrđave održe brojne planirane festivalske aktivnosti, organizatori kao soluciju razmatraju i preseljenje celog festivala.\nDirektor Nišvila Ivan Blagojević kaže da se nada da do toga ipak neće doći.\n"To bi bio veliki skandal za grad i velika glavobolja za nas", kaže Blagojević.\nI dok Blagojević tvrdi da je Zavod za zaštitu spomenika ove godine dozvolio postavljanje samo glavne bine, ali zabranio korišćenje cele desne strane ovog spomenika, pa čak i prostora na kome je ranijih godina bio besplatni deo festivala, direktorka Zavoda Elena Vasić kaže da to nije tačno.\nSporna lokacija iza ateljea, foto: Predrag Blagojević\nOna tvrdi da je zahtev Nišvila stigao kasno, da su tražili previše prostora a da pritom nisu dovoljno precizno objasnili njegovu namenu.\nZbog toga je Zavod, kako kaže, redefinisao uslove "onako kako smatra da je u redu za samo nepokretno kulturno dobro", ali i da se "ne bi remetili drugi korisnici u Tvrđavi".\n"Tvrđava je javno dobro, pripada svima. To što će se tu održati neki festival i to jako značajan festival, ne znači da bi drugi korisnici Tvrđave trebalo da budu ugroženi na bilo koji način", kaže Vasićeva.\nVasićeva je u izjavi za Televiziju N1 naglasila da je posebno sporan prostor u severoistočnom delu Tvrđave, oko nekadašnjih umetničkih ateljea, gde su organizatori Nišvila planirali da postave "Midnajt stejdž". Po zaključku stručnjaka niškog Zavoda taj prostor je nebezbedan i postoji mogućnost da se pod opterećenjem bedemi Tvrđave uruše.\nDirektor Nišvila odbacuje tvrdnje o ugroženoj bezbednosti i dodaje da se na tom istom mestu već neko vreme redovno organizuju brojne druge manifestacije.\n"Javna je tajna da je izložba koza i ovaca bila u tom delu, da je sad, nedavno, bila izložba pasa. I parking je bio tu. Stotine automobila je tamo, znači 20.000 kilograma je opterećivalo taj prostor", kaže Blagojević.\nBlagojević kaže da je usmeno obavešten da je republičkog Zavoda za zaštitu spomenika uponištio veći deo rešenja svojih kolega iz Niša, ali dodaje da Nišvil neće odustati od ni od jednog od svih 10 planiranih stejdževa.\nOn najavljuje novu žalbu i ne brine ga to što je do 13. avgusta, za kada je planirano otvaranje Festivala, ostalo vrlo malo vremena.


„Lasta“ dobitnik nagrade Superbrands u kategoriji transporta – Saobraćajno preduzeće Lasta AD\nPočetna / Vesti / „Lasta“ dobitnik nagrade Superbrands u kategoriji transporta\n„Lasta“ dobitnik nagrade Superbrands u kategoriji transporta\napr 26. 2013.\nBeograd, april 2013. godine – Saobraćajno preduzeće „Lasta“ nagrađeno je od organizacije „Superbrands Srbija“ kao najbolje u kategoriji transporta za 2012 – 2013. godinu. Na svečanoj dodeli nagrada u Velikoj dvorani hotela „Metropol Place“, uručena su priznanja najboljim brendovima Srbije u 34 kategorije.\n„Lasta“ kao najveće saobraćajno preduzeće u jugoistočnoj Evropi, koje je prošle godine proslavilo 65 godina od svog osnivanja, prepoznato je kao jedno od vodećih brendova u Srbiji. Lasti je ovo četvrta nagrada u proteklih šest meseci, i svuda je prepoznata kao vodeća kompanija u segmentu drumskog prevoza putnika.\n„Drago nam je što je „Lasta“ prepoznata kao brend koji nudi potpunu i kvalitetnu uslugu svojim korisnicima. Trudićemo se da i u narednom periodu opravdamo vaše priznanje i da postanemo još bolje preduzeće u ovoj oblasti. Saobraćamo na međunarodnim linijama do Austrije, Nemačke, Belgije, Holandije, Švedske, Švajcarske, kao i na teritorijama bivših republika, i možemo da se pohvalimo sa godišenje pređenih 90 miliona kilometara, i čak 100 miliona prevezenih putnika“, rekla je Ana Petrović iz SP „Lasta“ i dodala da je posebno ponosna na to što „Lasta“ vozi šampione, zvanični je prevoznik gotovo svih sportskih reprezentacija i klubova, i na taj način svakodnevno daje veliki doprinos srpskom sportu i omladini.\n„Superbrands“ u Srbiji prisutan je od 2007. godine, sa ciljem da oda priznanje najboljim brendovima u zemlji. Program za 2012 – 2013. godinu ima za cilj da odredi najjače korporativne brendove u Srbiji, a svi nagrađeni biće predstavljeni i u „Superbrands“ knjizi, koja će se distribuirati širom sveta.


Nova procedura za ulazak u Srbiju - PRess Serbia | PR PRess team\nNova procedura za ulazak u Srbiju\nUlazak u Srbiju od 20. decembra biće dozvoljen samo uz negativan PCR test, ne stariji od 48 sati. Državljani Republike Srbije koji ne poseduju negativan PCR test moraju biti u kućnoj izolaciji 10 dana. Oni se mogu testirati u Srbiji i ukoliko njihov PCR test bude negativan, više neće biti u obavezi da budu u klućnoj izolaciji.\nNove mere odnose se na ulazak kako domaćih, tako i stranih državljana u našu zemlju. Imajući u vidu novogodišnje i božićne praznike, od kojih nas deli još malo vremena, očekuje se tradicionalno veći prolazak ljudi na svim graničnim prelazima. Radi sprečavanja širenja koronavirusa, ranog otkrivanja zaraženih osoba i zaštite zdravlja svih stanovnika Republike Srbije, Vlada je usvojila sledeće mere.\nUlazak u Srbiju biće dozvoljen samo uz negativan PCR test, ne stariji od 48 sati. Državljani Republike Srbije koji ne poseduju negativan PCR test moraju biti u kućnoj izolaciji 10 dana. Oni se mogu testirati u Srbiji i ukoliko njihov PCR test bude negativan, više neće biti u obavezi da budu u kućnoj izolaciji.\nCena testiranja na lični zahtev za strane državljane od danas iznosi 18.000 dinara, dok je za državljane Republike Srbije cena do kraja godine nepromenjena i ona iznosi 6.000 dinara. Od 1. januara 2021. godine cena testiranja na lični zahtev za domaće državljane iznosiće 9.000 dinara.\nApel za elektronskim zakazivanjem\nVlada Srbije apeluje na sve građane koji žele da se testiraju na lični zahtev da zakazivanje testiranja obave isključivo elektronskim putem. U skladu sa povećanim brojem testiranja na lični zahtev, koje se očekuje u narednim nedeljama, elektronsko zakazivanje od dragocene je pomoći kako bi se izbegle gužve i redovi ispred kovid-ambulanti i bio sprečio rizik od potencijalnog zaražavanja građana.\nVlada Republike Srbije još jednom apeluje na sve građane Srbije da budu odgovorni, vode računa o svom zdravlju kao i zdravlju svojih najmilijih. Poštovanje preventivnih mera i dalje ostaje jedini siguran i dokazan način zaštite od koronavirusa. Nošenje maske u zatvorenim prostorima, održavanje razdaljine, kao i redovna higijena ruku i dezinfekcija prostora od ključnog su značaja za sve nas i jedini put to očuvanja našeg zdravlja.\nTagovigranica nove mere PCR test procedura srbija\nNoćni voz: Mreža linija koje će povezivati 13 evropskih metropola!


Vučić: Dijalog u pat poziciji, Srbija ispunila sve obaveze - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Vučić: Dijalog u pat poziciji, Srbija ispunila sve obaveze\nĐurić sa ambasadorima Savezne Republike Nemačke i Republike Francuske u Republici Srbiji Tomasom Šibom i Žan-Lujem Falkonijem\nVučić: Dijalog u pat poziciji, Srbija ispunila sve obaveze\n16. februar 2019. Izvor: RTS, Tanjug\nPredsednik Srbije Aleksandar Vučić rekao je na panel diskusiji "Bezbednost u Jugoistočnoj Evropi: dva koraka napred, jedan korak nazad" u okviru Minhenskog bezbednog foruma da je pitanje odnosa Beograda i Prištine veoma složeno i da je dijalog u pat poziciji. Poručuje da kompromisno rešenje ne može značiti kapitulaciju Srbije i da je Beograd spreman na dijalog.\nAleksandar Vučić je rekao da je pitanje Kosova mnogo složenije od odnosa Makedonije i Grčke, pošto je prethodno moderator panela, nemački diplomata Volfgang Išinger naveo da su premijeri te dve zemlje govorili o uspehu koji su postigli Prespanskim sporazumom.\n"Kada govorimo o odnosu Beograda i Prištine, govorimo o sudbinama ljudi, teritorijama o mnogim raznim pitanjima koja bi trebalo dotaći", rekao je Vučić.\nDodaje da je važno da nema tekućeg rata i i da su postignuti mir i stabilnost nešto što ne bi trebalo uzeti zdravo za gotovo. Naveo je da je to postignuto kroz proces dijaloga i da se uvek plašio da bi mogao da se odledi zamrznuti konflikt.\nIstiče da je dijalog u pat poziciji i poručio da Srbija daje sve od sebe da postigne kompromisno rešenje.\nPodseća da je Srbija ispunila sve svoje obaveze iz Briselskog sporazuma, i ne samo to, već nije uradila ništa unilateralno što bi moglo da izazove probleme drugoj strani ili bilo kakvu nestabilnost.\nMeđutim, Vučić kaže da, iako je Beograd ispunio sve svoje obaveze, koje se odnose i na izbore na KiM, "Telekom", pravosuđe, Priština nije ispunila jedinu svoju obavezu, a to je formiranje Zajednice srpskih opština.\nPriština "priča, ali ne radi ono što priča", rekao je predsednik i podsetio da je prošlo 2.026 dana od potisivanja Briselskog sporazuma a da ZSO nije formirana i 102 dana od uvođenja necivilizovanih taksi na srpsku robu.\nKaže i da je Beograd molio Prištinu da odustane od pokušaja članstva u međunarodnim organizacijama i da se vrate dijalogu jer će omanuti, ali da je Priština pokušala da uđe u Interpol i Unesko.\nZatim je, kaže Vučić, Priština uvela anticivilizacijske takse protiv Srbije i protiv svih pravila Cefta koje nisu ukinute uprkos međunarodnom pritisku ukučujući i pritisak EU i SAD.\nDodaje da su takse tvrdoglavo ostale i da su lideri u Prištini rekli da će one biti ukinute tek pošto Beograd prizna nezavisnost Kosova. Podseća i da Srbija nije uvela recipročne mere.\nTakođe, Vučić kaže i da je Priština usvojila novu platformu za dijalog i da se u tom dokumentu kaže da Kosovo treba da štiti svoj teritorijalni integritet, a da Srbija treba da prizna nezavisnost Kosova uz formiranje novog tribunala za Srbe.\n"Sledi moje pitanje – kada kažu da smo bliži sporazumu, ja onda kažem – Priština priča, ali ne radi ono što priča. Zašto je potrebna Srbija u dijalogu kada samo čekaju naš potpis, ako će da dobiju sve, a mi da izgubimo sve. Da li mislite da će tako da se desi? Pa, neće", poručio je Vučić.\nSrbija je posvećena, vrlo ozbiljna i odgovorna – kada kažemo da ćemo nešto da uradimo to i uradimo.\nPodsetio je na svoju poslednju posetu Kosovu i Metohiji i rekao da su mu to bila najteža dva dana u životu, jer su mu tamo zviždali i skoro ga napali, ali i da je imao hrabrosti da svom narodu kaže da je mir postao najvažnije pitanje za Srbiju.\nPonovio je da je Srbija ekonomski stabilna, sa stopom privrednog rasta od 4,4 odsto, uz smanjen javni dug, manju nezaposlenost i istakao da je ono što sve to može da ugrozi upravo odnos sa Prištinom.\n"Učinićemo sve da nađemo kompromisno rešenje i to ne može i neće biti kapitulacija sa naše strane. Ako žele pravi dijalog, mi smo na raspolaganju", rekao je Vučić.\nTo je, kaže, ono što je ponovio Tačiju 100 puta – da je Beograd spreman da nastavi dijalog i da čeka Prištinu.\n"Čuo sam obećanje na desetine puta do sada da će povući takse. To se nije desilo. Nisam optimista, ali ukoliko radimo svi zajedno, marljivo i ozbiljno, ne odbacujem mogućnost da ćemo doći do kompromisa. Međutim, danas se nalazimo veoma daleko", rekao je Vučić.\nVučić o tome šta Albanci ne razumeju ili neće da razumeju\nPredsednik Vučić odbacio je kao besmislenu tezu Hašima Tačija da Priština iz Briselskog sporazuma nije mogla da ispuni samo ono što je protiv ustava Kosova.\nTači nije precizirao da je reč o formiranju ZSO, što je, inače, i jedina obaveza Prištine iz tog dokumenta.\n"Njihova jedina obaveza bila je ZSO. To nisu ispunili, a njegov komentar je da ne može da se formira protiv ustava države Kosova.... A skoro sve može što nije u skladu sa Ustavom Srbije", zapitao je Vučić.\nDa li to znači da treba da prestanemo da razgovaramo, jer mi ne priznajemo njihovu državu, zapitao je Vučić.\n"Nadamo se da zato i imamo dijalog, ali oni to ne razumeju", konstatovao je Vučić.\nVučić je na panelu u Minhenu poručio i da Srbija želi da reši odnose sa Albancima, da očuva ekonomski rast i da ima bolju budućnost.\n"Znam da to i Tači zna, ali treba da imamo pouzdanog partnera i izvodljiva rešenja, a ne nekoga ko samo igra ulogu za međunarodnu zajednicu", rekao je Vučić na panelu u Minhenu odgovarajući na izlaganje Tačija.\nVučić je istakao da Beograd i Priština treba da nađu rešenje koje će značiti mir u narednih 200 godina, da rade jedni za druge, a ne ono što kažu u međunarodnoj zajednici.\n"Zato sam lično spreman da rizikujem više od političke karijere, a Johanes (Han) to zna, da bih probao da se postigne rešenje, ali to mora da bude kompromis", istakao je Vučić i dodao da ne može samo jedna strana sve da dobije, već da obe strane moraju da budu podjednako nezadovoljne.\nPovodom uslova koje postavlja Priština, Vučić je ponovio da je Srbija ispunila sve iz Briselskog sporazuma, a oni nisu nijedinu stvar – ZSO, a onda su uveli takse, pri čemu, kako je istakao, Srbija i dalje ništa ne preduzima, a može.\nVučić je istakao da je spreman na razgovore sa Albancima, kao i da nijednu lošu reč nisu čuli od njega, ali, istakao je, i Srbija ima svoje interese.\nPovodom Tačijevih kritika da Srbija sve pokušava kaklo bi se povukla priznanja tzv. Kosova, Vučić je istakao da i oni rade sve kako bi to priznanje privukli.\n"Kada su oni dobili priznanje od Madagaskara, to je u redu, a kada mi tražimo povlačenje, onda su ludi Srbi", rekao je Vučić napominjući da se tu radi o duplim standardima.\nVučić je poručio i da ne želi da komentariše prenaduvane cifre koje je izneo Tači o broju albanskih žrtava tokom sukoba na Kosovu i Metohiji istakao da dovoljno govori podatak da je najmanji broj povratnika na svetu, samo 1,3 odsto Srba, zabeleženo na KiM.\nBeograd i Priština su stotinama hiljada milja daleko od sporazuma, a kosovski Albanci simuliraju nekakvu realnost koja ne postoji, a dobar deo međunarodne zajednice se pravi da to ne vidi, utisak je koji je predsednik Srbije Aleksandar Vučić stekao iz niza razgovora i kontakata sa zvaničnicima u Minhenu, tokom konferencije o bezbednosti.\n"Neko nije potpuno iskren", rekao je Aleksandar Vučić novinarima i dodao da zapravo nije razočaran, iako, možda, tako zvuči, jer, kaže, nije ni očekivao suštinski drugačiji pristup od zemalja koje su priznale kosovsku nezavinost.\nSvi govore, objasnio je, o potrebi ukidanja taksi na robu iz Srbije, ali, konstatuje, takse i dalje postoje.\n"Jedino što smo čuli ovde po tom pitanju je – 'hvala vam, Srbi, što ne uvodite recipročne mere'", preneo je predsednik Srbije.\nŠto se tiče kosovskih Albanaca, oni, kaže Vučić, izvode već mesecima trik – Haradinaj merama stiče unutrašnju popularnost, a Tači obezbeđuje međuanarodnu podršku tako što govori kako ćemo postići sporazum za tri, za šest meseci, samo što nismo...\nZašto to rade, jasno je, kaže predsednik – ako sporazuma ne bude, Albanci će reći da su govorili o sporazumu, a da su Srbi protiv, jer sve vreme govore da je sporazum daleko i da ga neće biti, što, istakao je Vučić, i jeste istina.\n"Stotinak hiljada milja smo daleko od bilo kakvog sporazuma", ističe predsednik Srbije, a sve ostalo je, prema njegovom utisku, simuliranje u kojem učestvuje i deo međunarodne zajednice, koji i u Minhenu otvara prostor delegaciji Prištine, u kojoj ima izuzetno mnogo ljudi, koji okolo lobiraju i pričaju svoju priču.\nDodaje da je ovu sliku preneo i šefovima nemačke i ruske diplomatije – Hajko Masu i Sergeju Lavrovu, kao i ostalim zvaničnicima, uključujući Federiku Mogerini, američkog senatora Rona Džonsona i ostale sa kojima je razgovarao u Minhenu i kojima je izneo poziciju Srbije.\n"Neograničena sredstva Prištine za lobiranje"\nVučić, koji će danas popodne na jednom panelu sučeliti stavove sa kosovskim predsednikom Hašimom Tačijem, kaže da je to gotovo neverovatno u kom broju su u Minhenu prisutni predstavnici Prištine, koji očito imaju neograničena sredstva za ovakva lobiranja, a koji su izgubili svaku vrstu pristojnosti i diplomatske kulture, a neki, poput Ukrajinaca, im organizuju radne ručkove sa uticajnim političarima.\nKosovskih Albanaca ima u Minehenu, kaže predsednik Srbije, izvinjavajući se na izrazu, kojim ne želi ništa ružno da kaže, "kao kusih pasa" i da jedino od njega beže, dok sve ostale hvataju "kao lasom" po hodnicima.\n"Ne možete da se okrenete, a da ih ne sretnete po hodnicima", dodao je Vučić.\nPredsednik se osvrnuo i na platformu za pregovore koju je vlada u Prištini usvojila i posledila skupštini, a po kojoj Srbija treba sa svim njihovim zahtevima da se saglasi, i da ih prizna, i da uđu u UN, a mi da dobijemo sud za Srbe i da Priština prizna Beograd.\n"Ljudi, jeste li ludi, jeste li bunike jeli? Da se Srbija saglasi sa svim tim, da uđete UN, a da ono što mi dobijemo bude da Priština prizna Beograd i mi treba da budemo srećni, da trčimo od sreće?", zapitao je Vučić i rekao da će Srbija morati da reaguje na ono što Albanci rade.\nSrbija želi kompromisno rešenje, "ali sam uplašen", navodi predsednik Srbije, da bi Prištini "još neke groznije ideje mogle da padnu na pamet".\n"Ovde ne zarezuju nikoga, imaju svoja posla. Šta da na to kažete?", primetio je Vučić.\n© Kancelarija za koordinacione poslove u pregovaračkom procesu sa Privremenim institucijama samouprave u Prištini\nVlada Republike Srbije, Bulevar Mihajla Pupina 2, Beograd


Rusija - Novosti dana - 25.03.2020 | Sputnjik Srbija\nAvion Su-27 pao u Crno more\nU Rusiju se iz Amerike vratio plutajući kosmodrom „Morski start“\nPlutajući kosmodrom „Morski start“ je stigao u Rusiju, izjavio je direktor ruske svemirske agencije „Roskosmos“ Dmitrij Rogozin.\nKako sam upoznao Putina\nRuski predsednik Vladimir Putin izvršio je neočekivanu posetu centra za karantin obolelih od koronavirusa koji je smešten u gradiću Komunarka, nedaleko od Moskve, ispričao je jedan pacijent kome je lično Putin ušao u sobu.\nKako najbolje dezinfikovati telefon od koronavirusa\nZa dezinfekciju pametnih telefona od virusa korona može se koristiti etil-alkohol, kao i izopropil alkohol, vodonik-peroksid i natrijum-hipohlorit, saopšteno je iz Laboratorije „Kasperski“.\nU Moskvi umrla dva pacijenta sa virusom korona\nDvoje starijih pacijenata sa virusom korona umrlo je u Moskvi, saopštio je Operativni štab Moskve.\nRaste broj izlečenih od korone u Rusiji, zdravstvo spremno za sve izazove\nJoš jedan pacijent u Moskvi izlečen je od virusa korona i otpušten iz bolnice u dobrom stanju. Broj pacijenata koji su se oporavili porastao je na 15, saopštio je moskovski Operativni štab za kontrolu i nadzor situacije s virusom korona.\nRublja ponovo u blagom padu\nRublja je u padu zbog povećane volatilnosti nafte tipa „Brent“ , pokazuju podaci trgovanja na Moskovskoj berzi i komentari analitičara.\nPutin: Glasanje za ustavne promene se odlaže zbog koronavirusa\nSvi ruski poslanici će biti testirani na koronu\nPredsednica Saveta Federacije Vlaentina Matvijenko testirala se na koronu i pozvala sve poslanike da i oni to urade.\nPeskov objasnio zašto se Putin i dalje rukuje sa sagovornicima\nPredsednik Rusije Vladimir Putin se, uprkos koronavirusu, i dalje rukuje sa svojim sagovornicima, ali se ujedno i pridržava svih neophodnih mera predostrožnosti, izjavio je portparol Kremlja Dmitrij Peskov.\nModni detalj iz Moskve – prozirne maske /foto/\nČuvena moskovska robna kuća CUM, gde se prodaje odeća najpoznatijih svetskih brendova, preduzela je sve mere za zaštitu kupaca i zaposlenih od virusa korona. U te svrhe pojavio se i specifičan „modni detalj“ – specijalne prozirne maske za lice, pa se mnogi klijenti sada šale da su one „must have“ sezone.\nPutin naložio vojsci: Proverite svoju spremnost za borbu protiv korone\nPredsednik Rusije Vladimir Putin naložio je vojsci da proveri spremnost za bornu protiv virusa korone, saopštio je ministar odbrane Sergej Šojgu.\nVojna parada u Moskvi pod znakom pitanja\nMoskva razmatra otkazivanje parade u čast 75. godišnjice pobede u Drugom svetskom ratu, ali još uvek nije donela nikakvu odluku, saopštio je portparol Kremlja Dmitrij Peskov.\nPrema prvim rezultatima Međunarodnog konkursa za mlade foto-reportere „Andrej Stenjin“ za 2020. godinu na konkurs su pristigle prijave foto-reportera iz 75 zemalja sveta, a ukupan broj radova je premašio 5.000. Dinamika međunarodnog učešća u 2020. godini porasla je za osam odsto i iznosi 71 odsto u odnosu na prošogodišnjih 63 odsto.\nPutin se uskoro obraća građanima povodom epidemije korone\nRuski predsednik Vladimri Putin odložio je put za Sankt Peterburg i kroz nekoliko sati će se obratiti građanima Rusije povodom epidemije koronavirusa, saopštio je Kremlj.\nRusija poručuje celom svetu: Pomoći ćemo svima kojima je potrebno u borbi protiv koronavirusa\nRusija će pomoćim svim zemljama kojima je to potrebno kako bi se izborile protiv pandemije koronavirusa, izjavio je sekretar Saveta bezbednosti Rusije Nikolaj Patrušev.\nRaste broj zaraženih u Rusiji - dostigao 658 osoba\nBroj zaraženih koronavirusom u Rusiji porastao je za 163 osobe i dostigao 658 osoba, saopštila je potpredsednica Vlade Tatjana Golikova.


Velika avio-bomba, zaostala iz Drugog svetskog rata, koja je nedavno pronađena u koritu reke Janje, nakratko je ukradena dok se čekalo njeno uništavanje na lokaciji “Stara karaula”.\nPodsetimo, pripadnici Policijske stanice Janja u utorak su prijavili gradskom Odsjeku za civilnu zaštitu pronalazak velike avio-bombe u koritu reke Janje u blizini stadiona, gde su u toku radovi na uređenju, prenosi InfoBijeljina.\nPrema utvrđenoj proceduri, Područnom odeljenju civilne zaštite Bijeljina upućen je zahtev za angažovanje nadležnog “A-tima” Republičke uprave civilne zaštite iz Doboja, za hitno uklanjanje ovog eksplozivnog sredstva.\nMesto je propisno obeleženo, ali dok se čekao deminerski tim, bomba je završila u rukama nekoliko nesavesnih pojedinaca.\nU nameri su, srećom, tek nakratko uspeli, sve dok meštani nisu primetili da se kreću prema reci Drini.


Dom zdravlja Bečej je krajem februara, nakon kontinuiranih odlazaka ginekologa u poslednjih nekoliko godina, ostao i bez poslednjeg koji je bio u radnom odnosu.\nIz Doma zdravlja Bečej s tim u vezi obavestili su građanke opštine da će od 1. marta doktorica Ubović koja je i do sada dolazila u ispomoć u zdravstvenu ustanovu, uz finansijsku podršku lokalne samouprave, umesto dva, raditi tri puta nedeljno, a takođe od 1. marta radi i ginekolog koji je primljen u stalni radni odnos, saopšteno je iz Dom zdravlja Bečej.\nDodaje se da od 1. marta u punom radnom vremenu radi i neuropsihijatar – doktorka je završila specijalizaciju – a za 6 meseci se u Bečej vraća i doktor specijalista radiolog, koji takođe završava specijalizaciju, pa će pacijentima radiolog biti na raspolaganju svakog radnog dana.\nŠto se tiče broja lekara opšte prakse, u centralnom objektu Doma zdravlja odnedavno radi jedan novi lekar, a jedna doktorica se takođe upravo vratila na posao – trenutno ima šest lekara opšte prakse.\nOd 1. marta počela je da funkcioniše i nova Služba kućnog lečenja, koja je i do sada postojala, „ali će sada njen rad biti znatno unapređen time što će se ova služba pojačati i jednim lekarom, specijalistom opšte medicine. To je učinjeno jer smo prepoznali sve veću potrebu sugrađana za kućnim lečenjem, odnosno sve veći je broj pacijenata koji su hroničari, vezani za krevet iz bilo kog razloga, a i produžen životni vek je doveo do porasta broja ovakvih pacijenata. Sve to nametnulo je potrebu da se na neki način odgovori ovim izazovima, te je rukovodstvo Doma zdravlja Bečej smatralo da je neophodno na ovaj način pojačati Službu kućnog lečenja“, navodi se u saopštenju Doma zdravlja.\nViše iz ove kategorije « Pokrajinski sekretarijat za energetiku: Za semafor u Glavnoj ulici 2,4 miliona\tVesti iz policije: Krivična prijava zbog uništenja montažnog objekta »


Diplomac ITS-a Miroslav Vujičić unapredio pretragu na APR-u\nNova, objedinjena pretraga privrednih subjekata i drugih pravnih lica koja su registrovana u Agenciji za privredne registre (APR) pre nekoliko nedelja puštena je u rad, a predstavlja kvalitativno unapređenje koje će omogućiti korisnicima efikasniju i lakšu pretragu podataka o privrednim društvima, preduzetnicima, udruženjima i drugim pravnim licima.\nRešenje nekadašnjeg studenta ITS-a Miroslava Vujičića, koji je realizaciju projekta prezentovao u svom završnom radu, podrazumevalo je razvoj novog sistema koji koristi Elasticsearch, MS SQL Server baze podataka, dok je jedan deo razvijen u C# programskom jeziku. Na ovaj način omogućeni su korišćenje naprednog pretraživanja podataka koji potiču iz APR baze i dobijanje rezultata prema svim elementima poslovnog imena, kao što su naziv i sedište, a kod preduzetnika i po ličnom imenu.\nKorisniku je sada omogućeno da pretražuje podatke za sva pravna lica odjednom, dok je ranije bilo obavezno da se odabere registar kako bi se pretraživao, što je i sada ostavljeno kao mogućnost. Pretragom prema poslovnom imenu ili delu imena dobija se lista koja zadovoljava kriterijum pretrage sa vidno označenim zadatim rečima u poslovnom imenu pravnog lica.\nTakođe, u pretrazi se objavljuje spisak prvih 100 subjekata sortiranih tako da su na vrhu liste ona lica koja u najvećem procentu odgovaraju zadatim kriterijumima pretrage.\n„Pretraga baze podataka Agencije za privredne registre je znatno unapređena korišćenjem Elasticsearch alata. Znanje koje sam stekao na ITS-u mi je umnogome pomoglo prilikom rada na ovom projektu, a stručna pomoć profesora dr Nebojše Stefanovića na izradi završnog rada je neprocenjiva”, ocenio je naš diplomac Miroslav Vujičić.\nMotiv za realizaciju ovakvog sistema pretrage je bio da se korisnicima APR portala ponudi korišćenje modernog alata za pretragu – Elasticsearch, koji se koristi na sajtovima kao što su Facebook, eBay, Tinder, AutoScout itd.\nIako je samo deo mogućnosti projekta, prikazanog i izrađenog u okviru završnog rada, trenutno pušten u upotrebu, Miroslav smatra da je naprednom pretragom umnogome olakšano korišćenje, a pre svega informisanje korisnika na sajtu APR-a.


SAMO AKO MORATE! I dalje jezive gužve na graničnim prelazima! - Informer\nPojačan saobraćaj i još jedna velika smena turista ovog vikenda uslovila je duga i višesatna zadržavanja na pojedinim graničnim prelazima kao što je Horgoš\nI pored velikog napora granične policije, uz asistenciju saobraćajne, da rasterete pojedine granične prelaze preusmeravanjem saobraćaja na manje opterećene, konstantno jak priliv vozila uslovljava duža zadržavanja, saopštio je AMSS.\nPrema poslednjim podacima Uprave granične policije, na prelazu Horgoš trenutno su višesatna zadržavanja, pa se za Mađarsku savetuje korišćenje prelaza Kelebija ili Bački Breg, dok su prelazi Bajmok, Đala, Bački Vinogradi i Horgoš II otvoreni od od 7-19 sati.\nNa Gostunu sa Crnom Gorom takođe je pojačan saobraćaj i čeka se oko 40 minuta.\nNa ostalim prelazima za sada nema dužih čekanja od 30 minuta.\nZbog očekivano jačeg priliva vozila i početka još jednog talasa pojačanog saobraćaja vozačima se preporučuje korišćenje manje frekventnih graničnih prelaza posebno sa Hrvatskom i Mađarskom gde su zadržavanja najduža.


„Drago mi je što sam i ove godine u Kraljevu u SOS Dečijem selu. Kompanija MK Group punih 6 godina misli o potrebama ove dece. Novogodišnji pokloni su samo jedan od načina da ih obradujemo. Svakako ih željno iščekujemo na tradicionalnom zimovanju koje MK Group organizuje za njih na Kopaoniku“, istakao je Miodrag Kostić, predsednik MK Group. „Iskoristila bih ovu…\n„Kao jedna od najvećih i najuspešnijih kompanija u zemlji, kontinuirano radimo na poboljšanju uslova i kvaliteta života u svih 70 lokalnih zajednica u kojima poslujemo. U proteklih 5 godina sproveli smo preko 480 društveno odgovornih akcija sa ciljem da MK Group učvrsti status stabilnog i pouzdanog partnera u tim opštinama, što potvrđuje da je društvena odgovornost jedna od osnovnih vrednosti…\n19.9.2018. Novi Sad - Svečanim koktelom u hotelu Sheraton, obeležen je uspešan završetak humanitarne akcije „Magnet za ljubav“. Kompanija MK Group, jedan je od osnivača fondacije “Magnet za ljubav”, na čiju inicijativu je sakupljeno 400.000 evra za kupovinu prateće opreme za Dečiju bolnicu u Novom Sadu. “Ponosan sam što je kompanija…


Kina odbacila američke optužbe za širenje dezinformacija o koroni - 31.03.2020, Sputnik Srbija\nKina odbacila američke optužbe za širenje dezinformacija o koroni\nŠirenje dezinformacija o epidemiji virusa korona nije u interesu Kine, izjavila je portparolka kineskog Ministarstva spoljnih poslova Hua Čunjing. 31.03.2020, Sputnik Srbija\n"Više je nego verovatno" da je kovid potekao iz neke od britonskih bioloških laboratorija, dal od CIA-e dal od MI6...\n© AP Photo / Ng Han GuanPortparolka Ministarstva spoljnih poslova Kine Hua Čunjing\nŠirenje dezinformacija o epidemiji virusa korona nije u interesu Kine, izjavila je portparolka kineskog Ministarstva spoljnih poslova Hua Čunjing.\n„Američki zvaničnici izjavljuju da Kina širi lažne informacije i propagandu, samo ne znam na koje lažne informacije misle? Na uspeh Kine u borbi protiv epidemije ili na pružanje humanitarne pomoći drugim zemljama?“, istakla je Čunjing.\nOna je još naglasila da je Kina od samog početka epidemije zauzela transparentan, otvoren i odgovoran stav, blagovremeno deleći informacije o epidemiji sa Svetskom zdravstvenom organizacijom i drugim državama, uključujući i SAD.\n„Nemamo ni snage ni želje za vođenje takozvane dezinformacione kampanje“, zaključila je Čunjing.\nOna je na kraju dodala i da se kineska strana iskreno nada da će se Amerika što pre izboriti s epidemijom i obezbediti bezbedan život i zdravlje Amerikanaca.\nPodsetimo, prethodno su američki državni sekretar Majk Pompeo i generalni sekretar NATO Jens Stoltenberg razmotrili situaciju s pandemijom virusa korona u svetu i optužili Rusiju i Kinu za širenje dezinformacija o Kovid-19.\nJuče je američki predsednik Donald Tramp doveo u pitanje tvrdnje da Rusija, Kina i Iran šire dezinformacije o virusu korona, dok je paralelno kritikovao američke medije za lažne vesti i izmišljotine.\nU svetu je do jutros ukupno registrovano 802.748 slučajeva obolelih od koronavirusa, preminulo je 39.019 ljudi, a oporavilo se 172.319, podaci su sajta Vorldometers.\n31 Mart 2020, 17:43


Mid Evropa prodaje Valmark nemačkoj Štadi\nIzvor: B92, 04.Nov.2019, 16:43\nLondon -- Investicioni fond Mid Evropa partners saopštio je danas da je potpisao ugovor o prodaji češke kompanije Valmark devet zemalja EU nemačkoj Štadi.\nTransakcija, čija vrednost nije objavljena, podleže uobičajenom antitrustovskom odobrenju i očekuje se da će biti zaključena u prvom tromesečju 2020, navodi se u saopštenju Mid Europe, prenosi portal Indikator.ba.\n"Zadovoljni smo što >> Pročitaj celu vest na sajtu B92 << se pridružujemo Štadi jer delimo zajednički cilj pružanja podrške našim kupcima za zdraviji život i uzbuđeni smo zbog novih mogućnosti naših zaposlenih kao deo veće kompanije", rekao je izvršni direktor Valmarka Miro Slezak.\nŠef Štade za evropska tržišta Štefan Vagner je naveo u odvojenom saopštenju da s ovom akvizicijom značajno jačaju svoje prisustvo u Centranoj Evropi - posebno u Češkoj, Slovačkoj, Rumuniji, Bugarskoj i Mađarskoj.\n"Takođe tražimo načine da možemo da prodaje Valmarkove brendove van sadašnjeg centralnog jezgra", dodao je on.\nValmark je dobavljač dodataka prehrani koji je prisutan u devet zemalja EU: Rumuniji, Bugarskoj, Češkoj, Litvaniji, Estoniji, Letoni, Slovačkoj, Madjarskoj i Poljskoj.\nU decembru 2012. Mid Evropa je kupila 50 odsto Valmarka od akcionara-osnivača.\n22:06: NAČELNIK GENERALŠTABA: U vojsci Crne Gore nema mesta za one koj...\n22:06: Najbolji tata u Siriji: Bombe im pucaju nad glavama, a on je na...\n22:05: Međunarodni dan maternjeg jezika - Kovačica\n22:05: Dodik: Žao mi je što se konstruktivan sastanak pretvorio u prij...


Drama, Partizan slavio u derbiju, Maksić golom srušio Zvezdu! - Sportske.net\nDrama, Partizan slavio u derbiju, Maksić golom srušio Zvezdu!\nU okviru 3. kola plej-ofa "A" rukometne lige Srbije Partizan je savladao Crvenu zvezdu rezultatom 26:25 iako je gubio 4 gola razlike na poluvremenu.\nOdgovor Zvezdi - "Malo li je što vam je 'Grobar' spasao klub?"Odgovor Zvezdi - "Malo li je što vam je 'Grobar' spasao klub?"Zvezda žestoko o Partizanu i RSS: ''Vi ste grobari rukometa!''Partizan uzvratio Zvezdi: ''Malo vam je i SVE!''Partizan uzvratio Zvezdi: ''Malo vam je i SVE!''\nPrvi ovosezonski trijumf nad večitim rivalom ekipa Partizana ostvarila je u veoma neizvesnoj završnici, iako su gubili na poluvremenu sa 13:9.\nJedan od junaka ovog duela jeste Aleksandar Tomić, golman Partizana koji je uspeo da odbrani dva sedmerca kada se lomio rezultat u drugom poluvremenu.\nPoslednji minut je bio najzanimljiviji, Partizan je ušao u prednost od 25:24, zatim su crno-beli izgubili loptu, da bi Zvezda iz kontre izjednačila na 25:25.\nIpak, zbog odbrane iz golmanskog prostora Partizanu je dosuđen sedmerac na deset sekundi do kraja, a siguran izvođač je bio Aleksa Maksić, inače momak rođen 1998. godine i sin Nenada Maksića, nekadašnjeg reprezentativca Jugoslavije.\nDo kraja Zvezda nije uspela da savlada golmana Partizana, ostalo je 26:25, pa Partizan slavi pobedu na gostujućem terenu.


► Pravilnik PKS o plastičnim kesama, stižu i 'kompostabilne'\nPrivredna komora Srbije (PKS) je danas saopštila da je Ministarstvu zaštite životne sredine dostavila "Nacrt pravilnika o tehničkim i drugim zahtevima za plastične kese za nošenje i o ocenjivanju usaglašenosti".\nTim pravilnikom se predviđa da i na tržištu Srbije stignu "kompostabilne kese od biopolimera".\n"Pravilnik jasno definiše tipove kesa, sadržaj, stavljanje u promet, kao i označavanje, a kese su razvrstane po kategorijama i definisana su značenja polietilenske, kompostabilne i kese sa aditivom za oksidacionu razgradnju i biorazgradnju", rekao je sekretar Udruženja za hemijsku, gumarsku industriju i industriju nemetala PKS Dragan Stevanović.\nDodao je da je taj dokument donet sa ciljem da se tačno regulišu tehničke karakteristike i svojstva koja mora da ima plastična kesa kako bi se izbeglo svako nerazumevanje i što bolje zaštitila životna sredina, proizvođači, zdravlje i bezbednost stanovništva pogotovo kada je u pitanju pakovanje hrane.\nPravilnik se odnosi i na domaću proizvodnju, i na kese iz uvoza.\n"Značajno je da se ovim pravilnikom prvi put donose tehnički uslovi za stavljanje kesa u promet od biopolimera, takozvanih kompostabilnih kesa", naveo je Stevanović.


U januaru prikupljen 621 milion KM indirektnih poreza - Poslovne novine\nU januaru 2019. godine prikupljen je 621 milion KM indirektnih poreza što je za 53 miliona KM ili 9,33 posto više u odnosu na januar 2018. godine kada su prikupljeni indirektni porezi iznosili 568 miliona KM, pokazatelji su Uprave za indirektno oporezivanje BiH (UIO BiH).\nIstovremeno, UIO BiH je u januaru 2019. godini privredi vratila 121 milion KM što je za 4,5 miliona KM više u odnosu na isti period prošle godine.\nNeto prikupljeni prihodi koji su otišli u raspodjelu korisnicima u mjesecu januaru 2019. godine, a to su država, entiteti i Distrikt Brčko, iznosili su 500 miliona KM i veći su za 48,6 miliona KM u odnosu na prihode koje su sa Jedinstvenog računa korisnici dobili u januaru 2018. godine.\nZa finansiranje državnih institucija u januaru 2019. godine raspoređen je iznos od 61 milion KM.\nU mjesecu januaru po osnovu posebne putarine za izgradnju autoputeva i izgradnju i rekonstrukciju drugih puteva (0,25 KM), korisnicima su doznačena sredstva.\nTako je Federaciji BiH raspoređen ukupan iznos od 16.791.367,40 KM (59 posto), Republici Srpskoj ukupan iznos od 11.099.378,45 KM (39 posto), a Brčko Distriktu BiH raspoređen je ukupan iznos od 569.198,90 KM (2 posto), saopćeno je iz UIO BiH.\nindirektni porezu Uprava za indirektno oporezivanje BiH


Nova era Addiko banke – Vaš najbolji izbor za brze kredite - Addiko Bank Banja Luka\n•Nova era Addiko banke – Vaš najbolji izbor za brze kredite\nPrva specijalistička banka za kreditiranje potrošača i malih i srednjih preduzeća predstavila novi vizuleni identitet i atraktivnu ponudu kredita.\nNakon uspješno sprovedene transformacije poslovnog modela u specijalističku banku za kreditiranje potrošača i malih i srednjih preduzeća, Addiko banka je predstavila i novi vizuelni identitet, te tim povodom ponudila najpovoljniji keš kredit na tržištu u iznosu do 2.000 KM, uz kamatnu stopu od svega 1% koji gradjani mogu da dobiju u istom danu kada i apliciraju za kredit.\n„Tokom prošle godine sproveli smo odvažnu i sveobuhvatnu transformaciju Addiko banke, te postali prva specijalistička banka u Republici Srpskoj i regionu. To znači da ne želimo nuditi sve bankarske proizvode i biti prosječni u svemu, nego da želimo da budemo najbolji u segmentima koje smo odabrali da radimo, a to su kreditiranje potrošača i malih i srednjih preduzeća“, izjavio je Srdjan Kondić, predsjednik Uprave Addiko Banke Banja Luka koji je naglasio da su u Addiko banci pažljivo analizirali potrebe klijenata i zaključili da je klijentima veoma važna brzina i dostupnost kreditnih sredstava.\n“U tom smislu smo reorganizovali proces našeg kreditnog poslovanja, implementirali napredna digitalna rješenja, te postali banka sa najbržim kreditnim procesom. To su potvrdila sva relevantna ispitivanja tržišta u Republici Srpskoj i Bosni i Hercegovini. Veliki broj keš kredita odobrimo u roku od 3 minuta, a ukupni prosjek nam je 60 minuta u odnosu na prosjek tržišta koji je dva i po dana“, istakao je Kondić.\nU Addiku, osim da su specijalisti, vole za sebe da kažu i da su netipični bankari. U tom smislu, osvježili su i tržišnu komunikaciju i predstavili novi brend karakter, hrčka Oskara, uz novi slogan „Vaš najbolji izbor za brze kredite“.\n„Naš novi brend karakter, hrčak Oskar i novi slogan „Vaš najbolji izbor za brze kredite” od sada će biti glavni pokretači komunikacije o specijalističkoj strategiji Addiko banke. Oskar je netipični hrčak koji ne sakuplja, nego dijeli i koji prolazi kroz ljudske situacije bez predrasuda,“ objasnila je Dijana Latinović, menadžer za korporativne komunikacije Addiko banke, te dodala: „Misija Oskara je da sasluša klijenate i da im pomogne i uvjeren je da ljudi cijene dodatni podsticaj u svakodnevnom životu“, zaključila je Latinović


Šešelj: Nema saradnje sa Sandom Rašković\nIzvor: Press, 11.Feb.2016, 16:27 (ažurirano 02.Apr.2020.)\nLider SRS Vojislav Šešelj, izjavio je danas da je radikalima koalicija sa Demokratskom strankom Srbije apsolutno neprihvatljiva, kao i da smatra da je besmisleno praviti predizborne koalicije.\n"Apsolutno ne postoji mogućnost za saradnju sa Sandom Rašković Ivić", rekao je Šešelj na konferenciji za novinare, >> Pročitaj celu vest na sajtu Press << dodajući da su radikali za saradnju sa svim partijama nakon izbora koje su protiv ulaska Srbije u EU i za integraciju sa Rusijom.\nLider radikala je rekao i da smatra da je besmisleno praviti predizborne koalicije jer je to način da se izigra duh zakona.\n"Zašto da pravimo predizborne koalicije - da bismo marginalne stranke veštački ubacili u parlament. Ako nismo sami u stanju da osvojimo cenzus, onda nam nije mesto u skupštini", rekao je Šešelj.\nŠešelj je, objašnjavajući zašto ne može da sarađuje sa Rašković Ivić, rekao da je ona, gostujući na jednoj hrvatskoj televiziji, rekla da se u Srebrenici desio genocidan zločin.\n"Onaj ko to kaže nema o čemu sa nama da razgovara. On je za nas politički mrtav", rekao je Šešelj.\nNavodeći da je Rašković Ivić rekla da su Hrvati po međunarodnom pravu mogli da reintegrišu Republiku Srpsku, on je rekao da svako ko smatra da su Hrvati imali pravo da okupiraju Republiku Srpsku Krajinu, za SRS je izdajnik srpskog naroda.\nMondo: Šešelj: DSS "priznaje" genocid, ništa od saradnje\nKurir: ŠEŠELJ: Koalicija sa Sandom bi bila besmislena\nRTS: Šešelj: Nema saradnje sa Sandom Rašković Ivić


Vuletić (GDF): Dešavanja u Linglongu pokazuju gde će Srbija završiti zbog saradnje s Kinom\nBeta 19. novembra 2021. 15:35\nPredsednik Gradjanskog demokratskom foruma (GDF) Zoran Vuletić izjavio je danas da dešavanja u vezi sa kineskom kompanijom Linglong u Zrenjaninu pokazuju gde će Srbija zbog saradnje s Kinom „završiti“.\nViše stotina vijetnamskih radnika zaposlenih na izgradnji postrojenja kompanije Linglong u Zrenjaninu protestovali su zbog loših uslova života, zato što su im oduzeti pasoši i nisu im isplaćene plate.\nVuletić je u pisanoj izjavi naveo da je taj slučaj najnoviji primer pogubne saradnje dve zemlje, zaklonjene iza medjudržavnog sporazuma koji kineskim investitorima „daje neograničenu moć, uz praktično suspendovanje svih zakona Srbije“.\nOn je istakao da je nakon medijskih izveštaja o dešavanjima u Zrenjaninu trebalo da reaguju najmanje tri državna organa – inspektor rada, zaštinik gradjana i javni tužilac.\n„Ovde se očigledno radi pre svega o potpunom povlačenju srpskih institucija prema kineskom kolonijalnom načinu poslovanja ali ne smemo zanemarivati ni rasizam kao i diskriminaciju koji su očigledni. Izgleda da neki državni organi smatraju da su stranci van zakona“, rekao je on.\nVuletić je naglasio da GDF konstatuje ćutanje najvećeg dela političkog establišmenta o ovom slučaju i dodao da ćutanje „predstavlja podršku odavno propaloj politici četiri stuba“.


Redakcija 19.04.2019 13:35\n“Veliko zadovoljstvo mi je što mogu izjaviti da Sarajevo Business Forum kontinuirano raste i da svake godine privuče sve veći broj učesnika i investitora. Cilj Foruma jeste da promijeni sliku o Bosni i Hercegovini, ali i o regiji i mogu reći da smo uspjeli u tome. Investitori koji jednom dođu, vraćaju se svake godine”, izjavio je Amer Bukvić, direktor Bosna Bank International d.d., te dodao da je za mnoge privrednike SBF prilika da predstave svoje projektne ideje stranim investiorima i da se na ovim događajima otvaraju mnoga vrata, kako za njih tako i za cjelokupnu privredu Bosne i Hercegovine.\n“Ove godine smo se posebno posvetili mladim ljudima, koji se nažalost sve češće odlučuju da grade svoje karijere van granica Bosne i Hercegovine. Misija svih nas jeste da im pružimo priliku da se ostvare u svojoj domovini i zajedno sa nama grade budućnost Bosne i Hercegovine“, dodao je Bukvić.\nPrethodni članakČovjekov doživljaj svemira\nNaredni članakVaillant u Sarajevu na novoj lokaciji pokreće besplatni savjetodavni centar


Poštovani klijenti AMD MEDIC CENTRA,\nVelika mi je čast i zadovoljstvo što ste nam pružili priliku da baš mi vodimo računa o Vašem zdravlju i drago mi je da sa Vama mogu da podelim našu priču.\nAMD MEDIC CENTAR nastao je nakon dve godine upornog, predanog i iscrpnog rada kako bismo pacijentima na jugu Srbije pružili najviši nivo zdravstvenih usluga. Naš inovativni koncept poslovanja u domenu pružanja medicinskih usluga se potpuno razlikuje od koncepata na koje ste navikli, a u to ćete se uveriti na samom ulazu naše klinike, gde će vas dočekati ljubazno osoblje, koje će Vam pružiti sve informacije i koje će do samog izlečenja brinuti o Vašem zdravlju.Na svemu smo posvećeno radili kako bismo ispunili visoke standarde u domenu pružanja zdravstvenih usluga.\nVizija našeg Centra ogleda se u pružanju zdravstvenih usluga najvišeg kvaliteta kroz kontinuirano napredovanje naših zaposlenih i potpunu posvećenost pacijentu.\nNaš tim odabranih lekara, izuzetno uspešnih i profesionalnih, biće Vam uvek na usluzi da Vas informiše, objasni, uputi i da stručne savete koji su Vam potrebni na putu izlečenja, jer je naš koncept baziran na dugoročnom odnosu u čijem ste središtu Vi i Vaše zdravlje.\nNaša klinika uživa veleki respekt lekara koji rade u vodećim zdravstvenim ustanovama naše zemlje, upravo je to i razlog što veliki broj naših lekara – kosultanata dolazi iz ustanova kao što je Vojnomedicinska akademija, Institut za onkologiju i radiologiju iz Beograda, Institut za pneumoftiziologiju iz Sremske Kamenice, Klinički centar Niš itd.\nNaš AMD MEDIC CENTAR već veliki broj naših zadovoljnih pacijenata naziva CENTROM ZDRAVLJA, jer su upravo na našoj klinici našli rešenje za svoje dugogodišnje zdravstvene probleme i rado upućuju svoje najbliže da i oni isto učine, a to je najveća potvrda našeg kvalitetog rada na kome insistiramo i to nam je ogromna satisfakcija da nastavimo da budemo još bolji i kvalitetniji u onome što radimo.\nNa kraju, misija našeg Centra je da postane lider u struci postavljanjem standarda kroz stručnost, profesionalnost i odnos prema pacijentu, stoga budite uvereni da će naš tim neprekidno raditi na svom daljem usavršavanju i da ćemo uvek biti potpuno posvećeni Vašem zdravlju kako bismo opravdali poverenje koje ste nam ukazali.


1. decembar – under construction\nOznaka: 1. decembar\n01.12.2014 Kategorija: Vesti\n[title h6=““] Omladina JAZAS-a Požarevac organizuje tradicionalnu uličnu manifestaciju povodom Svetskog dana borbe protiv side u ponedeljak, 01. decembra ispred zgrade komiteta, sa početkom u 12 časova. Volonteri Omladine JAZAS-a Požarevac će sa svojih štandova deliti zdravstveno-vaspitni materijal u vidu prezervativa i brošura. [/title] [title h6=““] Dođite da zajedno obeležimo…\nPredavanje o prevenciji HIV/side\n02.12.2012 Kategorija: Vesti\n[title h6=““] Aktivnosti u okviru kampanje povodom 1. decembra obuhvataju i edukciju mladih. Na poziv Đačkog parlamenta Srednje škole Veliko Gradište i KZM Veliko Gradište, 30. novembra je održano predavanje za 100 mladih učenika/ca srednje škole. Predavanje su održali stručni predavači iz Zavoda za javno zdravlje Požarevac i treneri OJP….\nSTOP AIDS turnir u bilijaru održan po 13.put\n[title h6=““] Tradicionalni humanitarni STOP AIDS turnir u bilijaru uspešno je održan 13. put, u organizaciji Omladine JAZAS-a Požarevac i bilijar kluba Professional Požarevac, u okviru obeležavanja 1. decembra Svetskog dana borbe protiv side. Svake prve subote u mesecu decembru na turniru se okuplja elita Srpskog bilijara, koji svojim učešćem…\nObeležen 1. decembar\n01.12.2012 Kategorija: Vesti\n[title h6=““] Omladina JAZAS-a Požarevac je obeležila Svetski dan borbe protiv side na gradskom trgu, gde su volonteri postavili štandove sa kojih su deljeni promotivni materijali (kalendari) i zdravstveno-vaspitni materijal (prezervativi, brošure i liflete o polno prenosivim infekcijama). Ovom prilikom je podeljen je veliko broj prezervativa, a cilj je bio…\nOmladinske Volonterske Akcije obuka Požarevac Mladi u akciji Promoteri zdravlja Azbuka Evrope Konkurs Dan bezbednog interneta Svetski dan životne sredine Mladi istraživači 1. decembar Dan Planete Zemlje Platforma za mlade testovi za dijagnozu HIV Omladinski projekti Bezbednost dece na internetu Stipendije sida Testiranje na HIV Nacionalna strategija za mlade Međunarodni dan volontera Resurs centar mladi Trening za trenere Ministarstvo zdravlja Živa biblioteka NAPOR Bezbednost mladih u saobraćaju Erasmus plus Vršnjačka edukacija


25/02/2021 - podunavlje.info\n25. februar 2021 – Prema podacima koje je danas objavio Republički zavod za statistiku, razlika između broja živorođenih i umrlih u Srbiji nikako se ne smanjuje; u januaru broj živorođenih je bio 4.550, što je u odnosu na isti mesec prethodne godine, kada je zabečeno 5.152 živorođena deteta, pad od 11,7%. Broj umrlih u Republici Srbiji u mesecu januaru 2021.…\nSMEDEREVO, 25. februar 2021 – Izložba slika i crteža Bojane Torlak „Ovo nije ono što sam htela“ biće od sutra pred publikom u galeriji smederevskog Centra za kulturu, a Smederevci mogu njene radove da pogledaju do 15. marta. U recenziji koju potpisuje Aleksandar Lazar piše: „Bojanin rad se često fokusira na telo ili delove tela, tako da figura, bilo lјudska…\nBojana Torlak, Galerija Centra za kulturu Smedeevo, Ovo nije ono što sam htelaLeave a comment\n25. februar 2021 – Dva javna poziva programa Swiss PRO za podršku u otklanjanju posledica izazvanih epidemijom korona virusa otvorena su do sutra, petka, 26. februara.. Vlada Švajcarske će kroz ova dva poziva sa ukupno 435.000 evra podržati do 30 lokalnih projekata kojima se povećava dostupnost usluga socijalne zaštite, kao i poboljšava položaj stanovnika u podstandardnim romskim naseljima. Prvi javni…\nLokalne samouprave, Podrška u odgovoru na posledice kovida 19, Swiss PROLeave a comment\nSMEDEREVO, 25. februar 2021 – Infektivnom odeljenju smederevske Opšte bolnice „Sveti Luka“ predstavnici Fondacije Novak Đoković uručili su 14 električnih bolničkih kreveta, 7 protokomera sa ovlaživačima za zid, dvanaestokanalni EKG aparat i ležeća kolica za prevoz pacijenata. Ukupna vrednost donacije ove medicinske opreme veća je od 3 miliona dinara. „Nastavljamo sa dopremanjem medicinske opreme u okviru naše inicijative podrške zdravstvenom…\ndonacija, Fondacija Novak Đoković, Infektivno odeljenje, Opšta bolnica "Sveti Luka"Leave a comment


Iskusni golgeter se "oprostio" od fudbala - Sportske novosti\nNaslovna Fudbal Novosti Fudbal Iskusni golgeter se “oprostio” od fudbala\nIskusni golgeter se “oprostio” od fudbala\nBrazilski fudbaler – Jonas Concalves Oliveira poznatiji samo kao Jonas, doneo je odluku da okonča svoju igračku karijeru.\nIskusni, 35-ogodišnji napadač je tako “okačio kopačke o klin”, iako je imao ponude nekoliko klubova da nastavi sa aktivnim igranjem fudbala.\n“Želeo bih da obavestim sve Vas, da sam doneo odluku da završim svoju profesionalnu karijeru. Želim da se zahvalim svima Vama na podršci tokom svih ovih godina, a sada je vreme za neke nove stvari”, poručio je Brazilac.\nJonas je karijeru započeo 2005. godine u ekipi, Guarani, a zatim je igrao u domovini i za – Santos, Gremio i Portuguesa. Tokom 2011. godine stigao u ekipu, Valencia u kojoj je proveo ti sezone, pre nego što je potpisao za portugalskog velikana, Benfica u kojoj je i okončao profesionalnu karijeru.\nU dva navrata bio je najbolji igrač potugalskog prvenstva (2014/2015, 2015/2016), kao i najbolji golgeter sezona (2015/2016, 2017/2018). Reprezentativac Brazila bio je u periodu od 2011. go 2016. godine, kada je za “Karioke” ukupno odigrao 12 utakmica na kojima je postigao i tri pogotka.\nPrethodni tekstPrvak Evrope se pojačao na poziciji pivotmena\nSledeći tekstSamoubistvo Gofana, Đoković je u polufinalu Vimbldona


Kompanije mlako reaguju na Windows 8 - Klix.ba\nVećina kompanija širom svijeta ne čeka sa nestrpljenjem lansiranje operativog sistema Windows 8 krajem ove sedmice, a pojedini stručnjaci kažu da možda nikada i neće preći na njega.\nNovi operativni sistem donosi novosti poput funkcije davanja komandi dodirivanjem ekrana tabletnih kompjutera, novi interface privlačniji mlađim korisnicima i brojne verzije koje su kompatibilne sa tradicionalnim softverom desktop računara.\nU mnogim firmama kažu da nema razloga za prelazak na novi Windows, a veliki broj kompanija još nije obavio ni tranziciju sa sistema Xp na Windows 8.\n"Iskreno govoreći, Windows 8 je više platforma za potrošače, nego što je poslovna platforma, pa to u ovom trenutku nije nešto što ima poslovnu perspektivu", izjavio je Doug Johnson, šef odjeljenja za menadžment rizika u Udruženju američkih bankara, čiji članovi spadaju među najveće kupce novih tehnologija u svijetu.\nJohnson kaže da ne vidi dodatnu funkcionalnost i poslovnoj namjeni Windowsa 8, prenio je Reuters.\nU posljednje dvije decenije, ovakvi komentari o novoj generaciji Windowsa izazvali bi paniku u sjedištu Microsofta u Richmondu, ali to se sada ne dešava.\nWindows 8 je odraz promjena u poslovanju sa novim tehnologijama i za njegov uspon ili pad presudno je kako će biti primljen među običnim korisnicima.\nTo ne znači da Microsoft neće pokušati da proda radikalnu novu verziju svog operativnog sistema i preduzećima, pošto se očekuje da će nekim firmama odgovarati što neće morati da prave kompromise između tabletnih i desktop kompjutera.\nGlavni cilj Microsofta je da pokaže u kojoj mjeri je ovladao optimizacijom operativnog sistema za ekrane osjetljive na dodir i mobilnom formom. Živahan dizajn Windowsa 8 u kombinaciji sa tabletnim kompjuterom Surface znači da je novi Windows na tržištu pozicioniran kao potrošački, a ne poslovni proizvod.\nKorporativni kupci, sa druge strane, prilično mlako su reagovali na novi sistem nakon što su isporbali probne verzije, koje su dostupne više od godinu dana.\nNa primjer, proizvođač automobila Volkswagen, koji je tek prošle godine instalirao Windows 7 na 60.000 svojih kompjutera, uopšte ne planira da pravi novu drastičnu promjenu u skorije vrijeme.\nTo nije neuobičajeno, pošto korporacije generalno testiraju novi sistem 12 do 18 mjeseci prije nego što počnu da planiraju prelazak na novi operativni sistem.\nTehnološki analitičari očekuju da 90 odsto korporacija neće preći na Windows 8 u početnoj fazi i da će na vrhuncu njegove popularnosti ovaj operativni sistem imati udio od samo 20 posto u velikim organizacijama.


JKP Paraćin - InfoMedia Plus\nJKP ,,PARAĆIN“ Paraćin osnovano je spajanjem Javnog preduzeća ,,Usluga“ i Javnog preduzeća ,,Zelenilo i Pijaca“ 1993.godine. JKP ,,PARAĆIN“ se nalazi u ulici Knjaza Miloša 2B. Broj zaposlenih je 131 i oni su podeljeni u 5 (pet) radnih jedinica.\nNajveća radna jedinica je ,,Higijena i čistoća“ koja ima 57 zaposlenih, slede je RJ ,,Radna zajednica“ sa 29 radnika, RJ ,,Zelenilo“ sa 20 radnika, RJ ,,Pijaca“ sa 19 radnika i RJ ,,Groblje“sa 11 zaposlenih.\nU poslove koje obavlja JKP ,,PARAĆIN“ spadaju upravljanje komunalnim otpadom kojim je obuhvaćena čitava teritorija opštine Paraćin kako gradsko tako i seosko područje, upravljanje gradskim grobljem, upravljanje javnim parkiralištima, upravljanje zelenom i stočnom pijacom, održavanje čistoće na površinama javne namene, održavanje javnih zelenih površina, delatnost zoohigijene (hvatanje pasa lutalica) i upravljanje gradskom deponijom.\nPijaca i parking servis\nTelefon 035/566-333 e meil: rj.groblje@gmail.com\nPREMIJERA FILMA „MUMIJA“ SA TOM KRUZOM


Uspješna priča Burch studentice Amile Lemeš: Želim integrisati BiH u EU - International Burch University\nUspješna priča Burch studentice Amile Lemeš: Želim integrisati BiH u EU\nNaime, upravo je Amila, studentica Burch univerziteta bila prva studentica koja je poslala zahtjev za obavljanje prakse u Parlamentu Federacije BiH. Na svu sreću Amilin zahtjev je prihvaćen, a njena želja i volja za radom i napredovanjem pokazale su se efikasnom, posebno nakon jednomjesečnog volontiranja u Predstavničkom Domu Parlamenta Federacije i to pod mentorskim vodstvom potpredsjednice Predstavničkog Doma, gđe Vesne Švancer.\n„Amila je bila zaista pozitivno iznenađenje za sve nas, primarno za mene kao njenu mentoricu, a nakon toga i za kompletan kolektiv. Naravno, moj primarni zadatak je bio da Amili pojasnim komplikovanu administrativnu strukturu Parlamenta. Međutim, Amila je željela mnogo više, bila je zainteresovana za procese EU integracija. Kako sam i sama sudionica u procesu EU integracija pomogla sam u ostvarenju njenih želja. No procesi EU integracija su komplikovani i zahtijevaju angažovanje mladih obrazovanih ljudi, poliglota što jeste većina studenata koji završe Burch univerzitet. Zbog toga je bitno biti mentor mladim ljudima kakva je Amila koja je zaista shvatila šta želi a šta ne želi raditi“, istakla je potpredsjednica Predstavničkog Doma gđa Vesna Švancer.\nIako će put gospođice Lemeš najvjerovatnije biti vezan za Evropske integracije van BiH, dvadesetjednogodišnja studentica kaže da želi integrisati Bosnu i Hercegovinu i na taj način dati doprinos zemlji koja je za nju kako kaže „Imenica koja nema zamjenicu!“.